РАМАЗОН ҲАЙИТИНГИЗ МУБОРАК БЎЛСИН! — Исломобод\nСиз шуердасиз Бош саҳифа → РАМАЗОН ҲАЙИТИНГИЗ МУБОРАК БЎЛСИН!\nЖаннатмакон ўлкамизнинг мўмин-мусулмонлари ойларнинг саййиди бўлган Рамазон ойини ниҳоятда кўтаринки руҳда, кечаларини тоат-ибодат, кундузларини рўзадор ҳолда файзу футуҳ билан ўтказишди. Бу ойни солиҳ амаллар ва Аллоҳ розилиги йўлидаги ибодатлар ойига айлантиришди. Алҳамдулиллаҳ, Аллоҳ таоло ваъда қилган буюк мукофотни қабул қилиш куни «Ийди-Фитр», яъни Рамазон ҳайити каби улкан шодиёна кун арафасида турибмиз.\nРамазон ҳайитини дунёдаги миллионлаб мусулмонлар қатори юртимиз мўмин-мусулмонлари ҳам катта шодиёна ва хурсандчилик билан ўтказадиган муборак айёмдир. Чунки ушбу кун тутган рўзаларимиз қабул этиладиган, Аллоҳнинг раҳмати ва фазли ер юзига мўл-кўл ёғиладиган, Аллоҳга қуллик ва итоатда қалбларимиз завқланадиган ажойиб вақтдир. Шу боис Исломнинг шиори бўлган икки байрамда, Рамазон ҳайити ва Қурбон байрамида хурсандчилигимизни, саховатимизни ва юксак одоб-ахлоқимизни ҳар қачонгидан кўра кўпроқ изҳор қилишимиз керак.\nАллоҳ таоло Ўзининг муборак Каломида шундай марҳамат қилган:\n“Айтинг: Аллоҳнинг фазли ва раҳмати билан, бас, (албатта), шулар сабабли (мўминлар) шодлансинлар! У тўплаган нарса (бойлик)ларидан яхшироқдир” (Юнус сураси, 58-оят).\nАнас ибн Молик розияллоҳу анҳудан ривоят қиладилар: “Расулуллоҳ соллаллоҳу алайҳи ва саллам Мадинага келганларида мадиналикларнинг кўнгилочар икки кунлари бор эди. Расулуллоҳ соллаллоҳу алайҳи ва саллам: “Бу қандай кунлар?” деб сўрадилар. Улар: “Жоҳилиятда бу кунлари кўнгилларимизни хуш қилардик”, дейишди. Шунда Расулуллоҳ соллаллоҳу алайҳи ва саллам: “Аллоҳ таоло бу икки кунни улардан ҳам яхши қурбонлик ва фитр кунларига алмаштирди”, дедилар” (Имом Абу Довуд ва Имом Аҳмад ривоятлари).\nЎзбекистон мусулмонлари идораси Уламолар Кенгашининг коронавирус инфекцияси тарқалишининг олдини олиш бўйича фатвоси ва Рамазон ойини ўтказиш ҳақидаги баёнотида қайд этилганидек, эпидемиологик вазиятни инобатга олган ҳолда жума намози ўрнига уйда пешин намозини, беш вақт намоз ва Рамазон ойидаги таровиҳ намозини уйда ўқиш ҳақидаги тавсиялар айни Рамазон ҳайити намозига ҳам тегишлидир. Рамазон ҳайити кунлари эпидемик ҳолат мавжудлиги ва одамларнинг ҳаётига хавф сақланиб қолиши сабабли жума ва бошқа намозлар каби Ийд намозини ҳам жамоат бўлиб ўқишнинг иложи бўлмайди.\n“Расулуллоҳ саллаллоҳу алайҳи васаллам Ийд намозидан аввал нафл намоз ўқимасдилар. Қачон уйларига қайтсалар икки ракат намоз ўқирдилар” (Имом Ибн Можа ривояти).\nБаён этилган шаръий далил ва ҳужжатлардан келиб чиқиб, Ўзбекистон мусулмонлари идораси Уламолар Кенгаши карантин шаротида Рамазон ҳайитини нишонлаш бўйича қуйидаги тавсияни тақдим этади:\nЎзбекистон мусулмонлари идораси Уламолар Кенгаши фатвоси асосида масжидларда карантин даврида вақтинча жамоат намозлари тўхтатилганини инобатга олган ҳолда Рамазон ҳайити (Ийдул фитр) намозини ўқиш ҳам мўмин-мусулмонларнинг зиммасидан соқит бўлади. Юртдошларимизга ҳайит куни қуёш терак бўйи кўтарилгандан кейин яъни, қуёш чиққандан ярим соатдан сўнг 2020 йил 24 май соат 5:30 ўз хонадонларида тўрт ракатли нафл намози ўқишлари тавсия этилади.\nАллоҳ таоло барчаларимизга Рамазон ҳайитини муборак қилсин! Бу кунни байрам қилиб, савобли амалларни кўплаб қилишни Яратганнинг ўзи насиб айласин! Юртимиз тинчлигини бардавом қилиб, хотиржамликда ибодат қилиб боришни барчаларимизга насиб этсин! Омин.\nЗайниддин домла Эшонқулов — ЎМИ Самарқанд вилоят бош имом-хатиби\nОила мустаҳкамлигини таъминлайлик!


Ўзбекистонда инсон ҳуқуқлари билан боғлиқ вазият сўнгги олти ой давомида ўзгаришсиз қолган, дейилади ҳисоботда.\nМаҳкумларга нисбатан ғайриинсоний муносабат, дин ва фикр эркинлиги, шунингдек, катталар мажбурий меҳнати муаммолари ташвишлидир.\nҲисоботда халқаро ташкилотларнинг мамлакатда коррупция юқори даражада экани, ҳамда Ўзбекистоннинг замонавий қуллар сони бўйича энг кўп бешта давлат қаторига киритилгани юзасидан халқаро ташкилотлар маълумотлари келтирилади.\nҲисобот муаллифлари Ўзбекистонда инсон ҳуқуқлари бўйича оғир вазият ва хусусан, инсон ҳуқуқлари ҳимоячиларининг таъқиб этилишларини урғулаб, жумладан бунга мисоллар келтиради.\nМисол учун, Ўктам Пардаев, Инсон ҳуқуқлари ташкилотининг Жиззахдаги вакилидан ўч олиш мақсадида 2016 йилнинг январида фирибгарлик ва порахўрликда айбланиб судланади. Июн ойида инсон ҳуқуқлари ҳимоячиси Ғанихон Маматхоновнинг қамоқ муддати «жазо муассасалари маъмуриятига бўйсунмаслик» ҳукми билан тағин 3 йилга узайтирилади.\nЖорий йилнинг январ ойида эса, ўзбек ҳукумати «Акромийлар» ҳаракати рахбари ва 2005 йилги Андижон қўзғолони ташкилотчиси деб атайдиган Акрам Йўлдошевнинг ўлгани маълум бўлди.\nАкрам Йўлдошев сўнгги бир неча йил давомида ўз қариндошлари билан учрашиш ҳуқуқидан маҳрум, ва қамоқда мутлақо изоляцияда қолиб келаётган эди. Қамоқда унинг ўлими ҳақиқий сабаблари ҳам номаълум қолди.\nҲисоботда, шунингдек, муайян диний ташкилот доирасида деб аталмиш «экстремистик» фаолияти учун 2016 йилнинг майида етти йилга қамалган жиззахлик фермерлар билан боғлиқ Арамайис Авакян иши ҳам таърифланади. Арамайис Авакиан ва у билан бирга судланган тўрт нафар эркаклар тергов давомида қийноқларга тутилгани очиқланади.\nАввалроқ, Британия Ташқи ишлар вазирлиги инсон ҳуқуқларининг бузилишиги оид ишларга алоқадор шахсларнинг Буюкбританияга киритилишини тақиқлаш лозимлиги ҳақида баёнот берган эди.\ndata-title="Буюк Британия ТИВ: Ўзбекистонда инсон ҳуқуқлари билан боғлиқ вазият ташвишли" data-description="Ўзбекистонда инсон ҳуқуқлари билан боғлиқ вазият сўнгги олти ой давомида ўзгаришсиз қолган, дейилади ҳисоботда. Маҳкумларга нисбатан ғайриинсоний муносабат, дин ..." data-image="https://eltuz.com/wp-content/uploads/2015/11/rasm479.jpg" data-url="https://eltuz.com/kundalik/196699/" data-services="facebook,odnoklassniki,twitter,telegram" data-counter="ig">\nБу Ўзбекистон. Мана бу эса унинг мусаффо осмони. Бу олдинги ўзбек аëллари,улар учтадан туғарди. Ҳозир бу болалар Россияда. “Менинг ...


Лондонлик қиз 21 дақиқа давомида юраги тўхтаган отасини ўлимдан сақлаб қолди\nЛондонда 22 ёшли аёл 21 дақиқа юраги тўхтаб қолган ва деярли ўлик бўлган отаси, тадбиркор Николас Де Сантиснинг ҳаётини сақлаб қолди. Бу ҳақда "Метро" нашри хабар бермоқда.\n2019 йил декабрь ойида тадбиркор кўкрак қафасидаги енгил ноқулайликдан азият чекишни бошлади, аммо оғриқни совуқдандеб билиб, оғриққа аҳамият бермади. 2020 йил 2 апрель куни кечқурун унинг қизи Алая Америкага кетишдан олдин отасини кўришга қарор қилди ва унинг уйига келди. У келганидан кўп ўтмай, эркак ҳушидан кетган ва йиқилиб тушган.\nҚиз дарҳол қутқарув хизматига қўнғироқ қилди ва мутахассиснинг тавсияларига амал қилди. У отасига сунъий нафас бериб, тез ёрдам келишини кутди.\nСантис бир ой давомида сунъий кома ҳолатида ётди ва реанимация бўлимига ётқизилган.\nСоғайгач, эркак тез ёрдам хизматига ташриф буюриб, ходимларга миннатдорчилик билдирди.\n«Мен бу дунёни 21 дақиқага тарк этдим. Тирик эканлигим ва ҳаётни аввалгидан ҳам ажойиброқ ҳис қилишимдан нақадар бахтли эканимни тушунаман. Мен қизимдан ва у ерда бўлган ҳамда ёрдам берганларнинг барчасидан миннатдорман”, - деб шарҳлади Сантис.\nМиллий соғлиқни сақлаш хизмати ҳисоботига кўра Сантис Буюк Британияда касалхонадан ташқарида юрак хуружидан омон қолган беморларнинг 8,6 фоизидан бири эканлиги аниқланди.\nКиритилди: 09:12 10.06.2021. Ўқилди: 2977 марта. Фикрлар сони: 0 та.


Париждаги опера биносида ўқ-дорилар топилди\n09.08.2018 01:48 0 1238\nФранция пойтахти Париж шаҳридаги «Palais de Garnier» опера театри биносида Иккинчи жаҳон урушидан қолган ўқ-дорилар топилди. Бу ҳақда «Sabah» хабар бермоқда.\nФранциянинг «Europe 1» радиоканали хабарига кўра, театр биноси таъмирланаётган пайтда топилган ўқ-дорилар ишчиларни ҳайратга солган.\nТопилган иккита патрон ва 30 та ўқ Германиянинг «Mauser» номли қурол ишлаб чиқарувчи фирмасига тегишли экан. Бу ҳарбий ашёлар «Mauser Waffenfabrik» фирмасида ишлаб чиқарилгани ҳамда 1940-йилларда немис қўшинлари Парижни ишғол қилган пайтда опера театри биносига яшириб қўйилган экан.\n1875 йили фойдаланишга топширилган «Palais de Garnier» опера театри биноси Париждаги энг гўзал иншоотлардан ҳисобланади.\nПариж Иккинчи жаҳон уруши даврида, яъни 1940 — 1944-йилларда немисларнинг қўлида бўлган.


ТИЛ БОР ЭКАН-МИЛЛАТ БАРҲАЁТ. — Zamaxshariy.uz\nТИЛ БОР ЭКАН-МИЛЛАТ БАРҲАЁТ.\nОктябрь 17, 2020 admin Мақолалар\nMаълумки, жорий йилнинг 10 апрель кунида юртбошимиз “Ўзбек тили байрами кунини белгилаш тўғрисида”ги қонунга имзо чекди. Унга кўра, ушбу байрам ҳар йили милодий сананинг 21 октябрида, ўзбек тилига давлат тили мақоми берилган тарихий кунда нишонланадиган бўлди. Албатта, бу янгилик бутун халқимиз учун қувонарли воқеа бўлди. Зеро, тилга эътибор элга эътибордир. Тил бор экан-миллат барҳаётдир.\nБу жараёнда малакали мутахассислар, тилшунос олимлар билан ҳамкорлик йўлга қўйилгани айни муддао бўлди. Бу борадаги эзгу амалий саъй-ҳаракатлар юртимизнинг турли ҳудудларида аллақачон бошланган. Махсус тузилган ишчи гуруҳлар кўчаларга илинган эълонлар бурчагига давлат тилини эъзозлашга оид теран маънодаги ҳикматли сўзларни, маъноли ва сифатли шаклда яратилган шиор ҳамда эълонлар жойлаштирмоқда.\nАгар чуқур мушоҳада қиладиган бўлсак, ўзбек тилининг имкониятлари жуда кенг ва биз учун бепоён майдон. Вазифамиз ана шундай имкониятлардан тўғри ва оқилона фойдаланишдир. Бу борада тилшунос олимлар ва мутахассислар билан бамаслаҳат иш тутишимиз мақсадга мувофиқдир. Бунда эса албатта зийраклик билан муносабатда бўлиш, фидойилик, жонкуярлик, жамоатчилик билан ишлашда фаоллик талаб этади.\nБунда унга руҳий тайёргарлик малакаси қўл келади. Ушбу малакани халқимиз маънавияти ва маданиятига мос равишда чуқур ўзлаштириш учун эса она тилида мукаммал билимга эга бўлиш лозим.\nСоҳамиз йўналишидан келиб чиқиб айтадиган бўлсак, тил меъёрларига риоя қилиш шаръий талаб, динга эътибор бериш санасига киради, тил қанча равон бўлса, фикр ва маъно шунча тушунарли, таъсирли бўлади. Сўзловчи қанча халқчил сўзласа унинг гаплари жамиятнинг шунча кўп қатламига кириб боради.\nШунингдек тил ўрганиш ҳам муҳим илмлардан биридир. Қолаверса, ўз она тилимизни мукаммал билиш билан чегараланиб қолмасдан, ўтмиш аждодларимиздан ўрнак олиб, жаҳондаги бошқа тилларни ҳам изчил ўрганишимиз, илм-фан, теҳника соҳаларида дунё халқлари эришган улкан муваффақиятларни ўрганиб, улардан ўзбек халқининг равнақи, мамлакатимиз тараққиёти йўлида унумли фойдаланишимиз лозим.\nТил бебаҳо неъмат. Бу неъматнинг шукри тўғри адо этилган тақдирда, у соҳибини кўп яхшиликларга етказади. Икки дунё бахт саодатига эга қилади. Агар тилнинг ҳаққи адо этилмай, гуноҳ бўладиган ишларга қаратилса, эгаси ҳамма яхшиликлардан икки оламда маҳрум бўлади.\nАллоҳ таоло Ўзи яратган инсонга нутқни – гапиришни ўргатди. Нутқ, сўзлашиш ва баён қилиш қобилияти Аллоҳ таолонинг инсонга берган улкан неъматларидан биридир. Айнан ушбу неъмат билан инсон ўзга жонзотлардан ажралиб туради.\nИнсон Аллоҳ ерда яратган жонзотлар ичида нутқ ато этилган, мукаммал овоз чиқарадиган ягона жонзотдир. Аллоҳ таоло одамни Ўзининг ер юзидаги ҳалифаси қилаётган пайтда унга улуғ бир сирни берган. Бу ҳам бўлса, одамга турли нарсаларнинг номларини ўргатишидир. Шу билан Одамнинг фаришталардан устунлик тарафи намоён бўлди. У ҳам бўлса илм-маърифат эди.\nАгар Аллоҳ таоло инсонга ушбу қобилиятни бермаганида, Ер юзидаги ҳаётни ҳатто тасаввур қилиш ҳам қийин бўларди. Аллоҳ таоло ўзининг каломида шундай марҳамат қилади: “… Одамларга яхши гаплар айтинг…” (Бақара сураси 83 оят)\nОятдаги “Одамларга яхши гаплар айтинг” жумласини тафсир қилиб, Имом Ҳасан Басрий : “Яхши гап – амри маъруф, наҳйи мункар, ҳилму авф, кечирим ва ширин сўзлардан иборатдир”, — деганлар.\nИслом кишиларни барча офатлардан, жумладан тил офатларидан ҳимоя қилиш чораларини кўради. Ислом беъмани, бефойда сўзларни гапирмаслик, ботил, гуноҳ ишларни сўзламаслик, сергаплик ва одамларга ёқиш учун сўзамоллик қилмаслик, одобсиз ва ахлоқсиз шунга ўхшаш сўзларни айтмаслик, ўзгаларни мазахлаш ва устидан кулмаслик, сирни ошкор қилмаслик, ёлғон ва ғийбат сўзларни сўзламасликни талаб қилади.\nАллоҳ ўз фазли билан берган тилимизни улуғ неъмат эканини эътироф этиб, уни фойдамиз йўлида, инсонларга наф берадиган тарзда ишлатишга ҳаракат қилишимиз зарур. Она тилимизни ўз онамизни, жигарпораларимизни, бутун халқимизни, юртимизни севганимиз янглиғ севишимиз лозим!\nХ.Кенжаев Урганч шаҳар бош имом-ҳатиби\nPrevious Post:ЁШЛАР ТАРБИЯСИДА КИТОБНИНГ АҲАМИЯТИ\nNext Post:МАВЛИД НАБИЙ МУБОРАК.


“Ўзбекконцерт” раҳбари яна ўзгарди\nКонцерт-томоша фаолиятини ривожлантириш бошқармаси бошлиғи вазифасида ишлаб келаётган Анваржон Тожибоев “Ўзбекконцерт”га директор бўлди.\nТОШКЕНТ, 5 ноя — Sputnik. Ўзбекистон маданият вазири Озодбек Назарбеков санъат аҳли билан учрашди. Бу ҳақда вазирлик матбуот хизмати хабар қилди.\nУчрашув давомида “Ўзбекконцерт” давлат муассасаси томонидан амалга оширилиши лозим бўлган ишлар муҳокама қилинди.\n“Маданият вазирлиги Концерт-томоша фаолиятини ривожлантириш бошқармаси бошлиғи вазифасида ишлаб келаётган Анваржон Тожибоев “Ўзбекконцерт” давлат муассасаси директори вазифасини вақтинча бажарувчи этиб тайинланди”, - дейилган хабарда.\nАнваржон Тожибоев фаолияти давомида “Ўзбекнаво” эстрада бирлашмаси бош директор ёрдамчиси, Ўзбекистон Маданият ва спорт ишлари вазирлиги Ижодий бирлашмалар ва халқ ижодиётини ривожлантириш бошқармаси бошлиғи ўринбосари бўлиб ишлаган.\nШунингдек, у Маданият вазирлиги Ижодий бирлашмаларни ривожлантириш ва оммавий-маданий тадбирларни ташкил этиш бошқармаси бошлиғи ўринбосари вазифасида самарали меҳнат қилган.\nЭслатиб ўтамиз, жорий йилнинг июнь ойида Жамолдинов Алишер “Ўзбекконцерт” раҳбари вазифасини бажарувчи этиб тайинланган эди.


Нима учун муаззинлар тайёрланмайди? | Azon.uz - Ахборот-таҳлилий портал\n1141 19:55 14.08.2019\nЯқинда ижтимоий тармоқларда Тошкент шаҳридаги масжидларнинг бирида азон бўйича намозхонлар билан жанжал қилган аёл ҳақидаги видео кенг тарқалди ва жамоатчиликнинг муҳокамасига сабаб бўлди. Видеодаги аёл эрининг касаллигини айтиб, азонни баланд овозда айтмасликни талаб қилган.\nБу ерда масалани фақат бир тарафлама ёритиш ярамайди. Масалан, Ислом юзасидан олиб қарасак, азонни ёқтирмаслик мунофиқлик аломати ҳисобланади. Лекин бу аёлнинг ҳолати олиб қаралса, диний илмлардан бехабар оддий аёл эрининг саломатлигидан хавотирланмоқда. Уни ҳам тушуниш, икки тарафга ҳам оғир ботмайдиган ечим топиш керак бўлади.\nАслини олиб қараганда, Ислом шиорларини гўзал ва чиройли тарзда оммага етказиш "Роббингнинг йўлига ҳикмат ва яхши мавъиза ила даъват қил*" оятига мосдир. Нафақат динини энди англаб, Ислом амалларини бажара бошлаган халққа, балки умуман ҳеч бир мусулмонга қўполлик қилинмайди. Азон айтишни Пайғамбаримиз алайҳиссалом бекорга айнан Билол розияллоҳу анҳуга топширмаганлар. Ўша машхур ҳадисни эсласак, Пайғамбаримиз алайҳиссалом Абдуллоҳ ибн Зайдга азон жумлаларини ҳазрати Билол розияллоҳу анҳуга ўргатишни, бунинг сабаби сифатида Билол розияллоҳу анҳунинг овозлари баланд ва ширалироқ эканини айтадилар. Бундан келиб чиқадики, азонни овози баландроқ ва ёқимли мусулмон айтгани афзалдир.\nИжтимоий тармоқлардаги шарҳларнинг кўпчилик қисмида айнан муаммо сифатида аёлнинг масжидга чиқиб жанжал қилиши эмас, балки масжидлардаги муаззинларда тажвид ва чиройли овознинг етишмаслиги айтилмоқда. Демак, бу муаммо нафақат ўша масжидда, балки юртимиздаги кўплаб бошқа масжидларда ҳам мавжуд. Минглаб масжидлар учун муаззинларни етиштириш бир мунча қийиндай туюлиши мумкин, лекин бунинг учун аслида хоҳиш бўлса етарли. Бундан аввалги мақолада бу борадаги таклифларни келтириб ўтдик:\n- қисқа муддатли тайёрлов курслари ташкил қилиш (худди Қуръон курслари каби);\n- лозим бўлса, чет давлатларга бориб малака оширишга имкон яратиш.\nБу борада мутасадди ташкилотларимиз – Ўзбекистон мусулмонлари идораси ва Дин ишлари бўйича қўмита ташаббусни ўз қўлларига олса, бундай ҳолатларга чиройли ечимларни таклиф қилса, нур устига аъло нур бўлар эди. Улар азон мусобақасини ўтказиш, муаззинларнинг малакасини ошириш бўйича хайрли ишни бошласалар, Azon.uz сайти оммавий ахборот воситаси сифатида бундай ташаббусни қўллаб-қувватлайди ва кенг ёритишда ёрдам беради.\nЎзбекистон Ислом Жамият азон Долзарб\n815 21:05 28.11.2020\n900 12:38 28.11.2020\n394 10:17 24.11.2020\n1988 11:20 22.11.2020\nАфғонистон Мудофаа вазирлиги Ўзбекистон Исломий Ҳаракати етакчиси йўқ қилинганини эълон қилди\n1950 17:05 14.11.2020


Ўзбекистонда нодавлат нотижорат ташкилотларининг 78 та лойиҳаси грант танловларда ютиб чиқди\n11:14 / 30.08.2015\n2015 йил 29 августда Ўзбекистон Республикаси Олий Мажлисида мамлакат парламенти ҳузуридаги Нодавлат нотижорат ташкилотлари ва фуқаролик жамиятининг бошқа институтларини қўллаб-қувватлаш жамоат фонди маблағларини бошқариш Парламент комиссиясининг йиғилиши бўлиб ўтди.\nФонднинг маълумотларига кўра, йиғилишда Олий Мажлис Қонунчилик палатаси депутатлари, Сенати аъзолари, ННТ, ОАВ ва фуқаролик жамияти бошқа институтлари ҳамда масъул давлат муассасалари вакиллари иштирок этишди.\nЙиғилиш давомида Парламент комиссияси эълон қилинган 3- ва 4-грант танловлари бўйича ғолибларни аниқлади. Жорий йилда ўтган йилги шундай танловларга нисбатан иштирокчилар сони 3,1 баробар, лойиҳалар сони 3,3 баробарга ошгани қайд этилди. Ҳаммаси бўлиб 3- ва 4-грант танловларида 465 та ННТ, ОАВ ва фуқаролик жамияти бошқа институтлари иштирок этиб, улар томонидан 353 та лойиҳа тақдим қилинди.\nНатижада 1 млрд 950 млн. сўмлик 78 та лойиҳа ғолиб бўлди.\nПарламент комиссияси, шунингдек, 29 августдан 6 октябргача ўтиши эълон қилинган 5- ва 6-давлат грант танловларини ўтказиш масалаларини кўриб чиқди. Танловлар фуқаролик жамияти институтларининг аҳолининг ҳуқуқий билимлари, ҳуқуқий маданияти ва ҳуқуқларини англашини оширишни кучайтиришга қаратилган.\nННТ, ОАВ ва фуқаролик жамияти бошқа институтлари таклифига кўра, йиғилишда қўшимча грант танлови ўтказиш тасдиқланди. Бунинг учун қўшимча 700 млн сўм ажратилди.\nҚўшимча танлов фуқаролик жамияти институтларининг Ўзбекистон халқлари маданий-тарихий мероси, мамлакатда жамият ҳаётининг турли соҳаларидаги ютуқларни оммалаштириш бўйича лойиҳаларини қўллаб-қувватлашга қаратилган.


Гудков Думадан четлаштирилди\nRussia -- Gennady Gudkov, deputy head of the Just Russia party, speaks to journalists while leaving Russia's lower house of parliament, the State Duma, in Moscow, 14Sep2012\nРоссия Давлат думаси мухолифатчи депутатни мандатидан маҳрум қилди. Жума кунги мажлисда бу қарор учун овоз берган депутатлар ҳамкасблари Адолатли Россия партияси вакили Геннадий Гудковни парламент депутати бўла туриб ноқонуний тарзда тижорий фаолият билан шуғулланганликда айблади. Гудковни депутатликдан маҳрум қилиш талабини Россия Бош прокуратураси илгари сурди.\nАдолатли Россия партияси вакили Геннадий Гудковдан депутатлик мандатини тортиб олиш учун 291 депутат овоз берди. 150 халқ вакили бу қарорга қарши овоз берди.\nРоссия Президенти Владимир Путиннинг ашаддий мухолифларидан бири бўлган Гудковнинг ўзи мазкур қарорни сиёсий мотивларга асосланган дея атамоқда. У ҳамкасблари чиқарган қарор юзасидан Олий Судга мурожаат қилишини айтмоқда.\nОвоз беришдан олдин ҳамкасблари олдида қилган чиқишида Гудков ўзига нисбан авж олган таъқибларни “сиёсий ўч олиш”, дея атади.\n- Бу сиёсий ўч олишдан бошқа нарса эмас. Мен муваффақиятсизликка учраган ислоҳотларни танқид қилганим ҳамда саводсиз вазирлар ва ўғри губернаторларни ишдан ҳайдашга чақирганим учун сиёсий ўч олишдир. Бу Адолатли Россия партияси яқинда қабул қилинган қонунларга қарши чиқиб, сизлар Россияни қай томон етаклаётганларингни кўрсатиб қўйгани учун сиёсий ўч олишдир. Бу Болотная ва Сахаров майдонларидаги норозилик намойишлари учун сиёсий ўч олишдир, деди Геннадий Гудков.\nШу билан бирга собиқ депутат сиёсий мухолифатдаги фаолиятини давом эттиражагини баён қилди.\n- Мен мандатга ёпишиб олганим йўқ. Мен кетишга тайёрман – лекин қайтиб келиш учун ва янги Россия қуриш учун кетишга тайёрман. Биз қуражак давлат унда яшайдиган ҳар бир инсон ундан ғурурланадиган, биз болаларимизга очиқ юз билан топшира оладиган давлат бўлади. Бу яқин орада рўй беради, ишонинг, бизнинг қўлимиз устун келади, ҳақиқат устун келади, конституция устун келади ва ниҳоят қонун усутн келади. Биз устун келамиз ва қайтамиз, деди Геннадий Гудков.\nАдолатли Россия партияси азоси Гудков шанба куни Москвада учинчи марта ўтказиладиган Миллионлар марши ташкилотчиларидан биридир. У ўтгани декабрда парламентга сайланганига қарамасдан, натижалар иқтидордаги Ягона Россия партияси фойдасига қалбакилаштирилганини айтиб, муддатидан аввал парламент сайлови ўтказишга чақирган. Гудков шунингдек, март ойида Владимир Путинни ҳокимият тепасига қайтарган президент сайловида ҳам сохтакорликлар бўлганини айтган ва унинг натижаларини тан олмаган.\nИқтидордаги Ягона Россия партияси ҳамда Россия Либерал Демократлар партияси Гудковни Думада қувиш ҳақидаги қарорни маъқуллади. Адолатли Россия ва Коммунистлар партияси бунга қарши чиқди.\nЛиберал демократлар етакчиси Владимир Жириновский ўз қарорини изоҳлаб Гудковнинг собиқ КГБ зобити ва ҳозирда Федерал Хавфсизлик хизматининг заҳирадаги полковниги эканини эслатди. “Буни репрессия деб атаётган бўлсангиз, ўзингиз 73 йил давомида нималарни қилдингиз? Сиз КГБнинг бешинчи бўлими полковниги сифатида демократияни йўқ қилдингиз. Бу бўлим биз, мухолифат билан курашиш учун махсус тузилган эди”, деди Жириновский овоз беришдан олди депутатлар олдида қилган чиқишида.\nАдолатли Россия ва Коммунистлар партияси Конституциявий суддан Гудковнинг Думадан четлатилиши қанчалик қонунга мос келишини текширишни сўради. Қонунни бузганликда айбланаётган Гудковга нисбатан жиноий иш очилмаган.


Хотин-қизларни тазйиқлар ва зўравонликдан ҳимоя қилиш – KATTAQO'RG'ON TONGI\nЎзбекистон Республикаси Президенти томонидан 2019 йил 2 сентябрда хотин-қизларни тазйиқлар ва зўравонликнинг барча шаклларидан ҳимоя қилишга қаратилган қонунни маъқуллади. Ҳужжатда жамиятда хотин-қизларга нисбатан тазйиқ ва зўравонликларга тоқатсиз муҳитни яратиш кўзда тутилиб, зўравонлик турлари (психологик, жисмоний, жинсий ва иқтисодий), «қурбон», «ҳимоя ордери» ва «тазйиқ» каби тушунчаларга изоҳ берилган.\nАгар Ўзбекистоннинг халқаро шартномасида Ўзбекистоннинг аёлларни тазйиқ ва зўравонликдан ҳимоя қилиш тўғрисидаги қонун ҳужжатларида назарда тутилганидан бошқача қоидалар белгиланган бўлса, халқаро шартнома қоидалари қўлланилади, дейилади ҳужжатда.\nгендер сиёсати, аёлларни тазйиқ ва зўравонликдан ҳимоя қилиш соҳасида давлат дастурлари ва стратегияларини ишлаб чиқиш ва амалга ошириш;\nжамиятда аёлларга нисбатан тазйиқ ва зўравонликка тоқатсиз муҳитни ҳосил қилиш;\nжамиятда ҳуқуқий онг ва ҳуқуқий маданиятни ошириш, қонунийликни мустаҳкамлаш;\nаёлларга нисбатан тазйиқ ва зўравонликдан огоҳлантириш, уларни аниқлаш ва олдини олиш учун самарали ташкилий-ҳуқуқий механизмларни ишлаб чиқиш;\nаёлларга нисбатан тазйиқ ва зўравонликни келтириб чиқарувчи сабаб ва шароитларни бартараф этиш бўйича чораларни амалга ошириш.\nТазйиқ ва зўравонлик қурбонларига ҳимоя ордери берилади, зарурат туғилган тақдирда у махсус марказга жойлаштирилиши мумкин. 18 ёшга тўлмаган қурбонлар номидан ордер учун уларнинг қонуний вакили ёки васийлик ва ҳомийлик органлари томонидан мурожаат қилиниши мумкин.\nҲимоя ордери тазйиқ ва зўравонлик ҳолати аниқланган вақтдан бошлаб 24 соат ичида тегишли ҳудудда тазйиқ ва зўравонликнинг якка тартибдаги профилактикасини амалга ошириш учун жавоб берадиган ички ишлар органининг мансабдор шахси томонидан 30 кун муддатга берилади ва чиқарилгандан бошлаб кучга киради. Унинг амалга қилиш муддати 30 кундан ортиқроққа узайтирилиши мумкин.\nшаҳар судининг раиси


Борис Жонсон Макрон олдида оёғини стол устига қўйиб олди (видео) » Ўзбекистон янгиликлари – Zamin.uz\n, 15 2019, 19:41\n23 авг, 08:30 1 326 Дунё\nФото: Christophe Petit Tesson, Pool via AP\nБуюк Британиянинг янги бош вазири Борис Жонсон Франция президенти Эмманюэл Макрон билан Елисей саройидаги учрашувида қаҳва столчаси устига оёғини қўйди. Шу сабабли ижтимоий тармоқлар фойдаланувчилари Жонсоннинг бу хатти-ҳаракатини қизғин муҳокама қилишга тушиб кетишди.\nТвиттерда Жонсон Макрон олдида бир оёғини столча устига қўйган ҳолда тушган суратга изоҳларда “Донғи кетган британча хулқ-атвор”, “Масхарабозлик”, “Буткул ҳурматсизлик” ва “Қандай шармандалик” каби кинояли изоҳларни учратиш мумкин. Жонсон ҳақида биографик қитоб муаллифи Соня Пернелл эса “Қўпол ва қизаришга мажбур қилади. Фараз қилинг, Макрон Букингем саройида оёғини столга қўйиб олса”, деб ёзган.\nБироқ танқидий изоҳлар орасида Жонсон номига мақтовлар ҳам бўлган. Баъзи фойдаланувчиларнинг фикрича, Британия бош вазири Brexit бўйича қизғин музокаралар олдидан “вазмин ва эркин кўринмоқда” ва Франция президентига “бу ерда ким бош эканини кўрсатиб қўймоқда”.\nSky News британ телеканали эса ушбу вазиятни умуман бошқача талқин қилган. Reuters ахборот агентлигининг кадрларида Макрон кулимсираб столчага уриб, Жонсонга уни оёқ учун таглик сифатида қўллаши мумкинлигини айтган. Британия бош вазири ушбу ҳазилни қабул қилиб, сураткашларга ўгирилиб, бир сонияга туфлисини стол четига қўйган ва шундан кейин “Мазур тутасиз” деб уни дарров тортиб олган.\n“Йўқ, Борис Жонсон Макрон кўзи олдида оёғини стол устига қўйиб Францияни ҳақоратламади. Интернетда ҳамма нарсага тез муносабат билдирилади ва баъзида жуда тез. Бу гал ҳам шу нарса юз берди”, деб ёзилган Le Parisien нашри сайтида.\nБорис Жонсон Буюк Британиянинг янги бош вазирига айланди 23 июл, 16:53\nЯна бир UFC жангчиси Хабиб Нурмагомедовдан реванш олмоқчи 27 окт, 22:15\nОАВ: Брижит Макрон мухлисларидан кунига 200 дона хат олади 26 дек, 17:07\nМакрон Франция олдида турган асосий вазифаларни маълум қилди 08 май, 10:17\nТиллерсон Москвага келади, Жонсон эса йўқ 08 апр, 21:00\nШукуровнинг жамоаси БАА Суперкубогини қандай қўлга киритди? (видео) 15 сен, 19:15 0\nҚримда Зеленскийнинг яриморолни “қайтариб олиш” ҳақидаги сўзларига жавоб қайтаришди 15 сен, 18:48 189\n"Қўқон-1912" "Бунёдкор" дарвозасига жавобсиз 3 та тўп йўллади 15 сен, 18:16 162\nЭнди Руис: "Фьюри қўлини белига қўйиб мени ура олмайди" 15 сен, 17:53 191\nЖаҳон чемпионати. Мирзаҳалилов боксчиларимизнинг бугунги иштирокини бошлаб берди 15 сен, 17:32 219\nТуркияда Шаҳрам Ғиёсов иштирокида шоу бўлиб ўтди (фото) 15 сен, 17:27 366\nТезроқ озишга ёрдам берадиган одатлар номи маълум бўлди 15 сен, 17:00 390\nНасроний атиргули (5-қисм) 15 сен, 16:32 264\nРустам Ассакалов Олимпиада йўлланмасини қўлга киритди 15 сен, 16:04 225\nЧой миянинг яхшироқ ишлашига ёрдам беради 15 сен, 15:36 311


Эрон битимини рад этувчи резолюция АҚШ Конгрессдан ўтмаслиги мумкин\nАҚШ Президенти Барак Обама Конгресс Эрон ядровий битимини рад қилувчи резолюцияни маъқуллай олмаслигини кафолатлаш учун Сенатда етарли овозларни ўз томонига оғдиришга муваффақ бўлди. АҚШ Конгрессининг иккала палатасида кўпчиликни ташкил қиладиган Республикачилар дунёнинг олти қудртали давлати билан Эрон ўртасида эришилган битимга қарши чиқмоқда. 42 сенаторнинг бундай резолюцияни маъқулламаслигини кафолатлаган Обаманинг энди вето ваколатидан фойдаланишига эҳтиёж бўлмаслиги мумкин.\nДемократлар партиясидан сайланган сенаторлар Ричард Блументаль, Гэри Питерс, Рон Уайден ва Мария Кантуэлл 8 сентябрь куни Эрон битимини ёқлаш ниятида эканларини эълон қилишди. 9 сентябрь куни Сенатда Эрон битимини муҳокама қилиш бошланади.\n100 аъзодан иборат Сенатда битимни рад этувчи резолюциянинг ўтмаслиги учун 41 сенаторнинг унга қарши овоз бериши кифоя қилади, яъни 42 сенатор Обаманинг ёнини олаётгани Республикачи сенаторларнинг Эрон ядровий битимига қаршилигини бемалол енгиб ўтишини англатади.\nБитимни рад этувчи резолюцияга тўсқинлик қилиш тактикаси орқали Сенат Демократлари Обаманинг вето ваколатидан фойдаланиш эҳтиёжидан қутқаришлари мумкин. Оқ уй маъмурияти Эрон билан дунёнинг олти қудратли давлати ўртасида эришилган битимни ташқи сиёсат учун муҳим ва тарихий ютуқ, деб кўради ва Обама унга қарши ҳар қандай резолюцияга вето қўйиш билан таҳдид қилган. Вето ваколатидан фойдаланиш Америка президенти учун хижолатпазлик бўлар эди.\nОқ уй матбуот вакили Жош Эрнест президент вето қўйиш ваколатидан фойдаланмасликни афзал кўришини билдирган.\nБитимни қўллаб-қувватлаш уринишларини мувофиқлаштириш билан шуғулланган Демократ сенатор Крис Мэрфи “агар вето, уни кучда қолдириш билан боғлиқ жараёнлардан ўтишимизга тўғри келадиган бўлса, бу жорий маъмурият учун ҳам, мамлакатимиз учун жуда уятли ҳолат бўлади”, дея таъкидлади.\n“Шунинг учун, менимча, битимни рад қилувчи резолюция лойиҳаси Сенатдан ўтмагани силлиқроқ, оддийроқ ва Американинг жаҳондаги обрўси учун анча яхшироқ бўлади”, деди сенатор.\nЛекин Сенатдаги кўпчиликни ташкил этувчи Республикачилар етакчиси Митч МакКоннел ўз ҳамкасбларини битимни рад этувчи ҳужжатга тўсқинлик қилмасликка чақирди.\n“Мен ҳар бир сенаторни якуний овоз беришни тўсиш ҳаракатларига қаршлик кўрсатиш орқали бу масала юзасидан Америка халқи ва Конгресс ўз фикрини билдириш ҳуқуқидан маҳрум этилишига қарши чиқишга чақираман. Сенат президентни ҳимоя қилиш учун процессуал қийинчиликларни баҳона қилмаслиги лозим”, деди МакКоннел.\nСенатда битим муҳокамаси бошланиши билан биргаликда Капитолий олдида чоршанба куни сиёсий томошаларнинг ҳам бошланиши кутилмоқда. Республикачилардан президентликка етакчи номзод Дональд Трамп битимни қораловчи намойишга етакчилик қилиши кутилмоқда.\nВакиллар палатасида битимни рад этувчи резолюция шу ҳафта охирида овозга қўйилади ва қуйи палатада кўпчилик ўринларга эгалик қиладиган Республикачилар уни бир овоздан ёқлаётгани боис, унинг қабул қилиниши кутилмоқда.\nЛекин битимни ёқлаётган Демократлар ҳам Эрон ўз зиммасига олган мажбуриятларни бажаришига ишонқирамай қарамоқда.\nИюнь ойида қабул қилинган битимга биноан Эрон ўз ядровий дастурини қисқартириш эвазига халқаро санкцияларнинг олиб ташланиши кўзда тутилган. Бу эса Эронга юзлаб миллиард долларлик даромад олиш имконини очиб беради. Битим Эроннинг атом қуролни қўлга киритиш учун етарли ядровий материал ишлаб чиқариш имконидан камида бир йилга маҳрум этишга қаратилган.\n“Мен музокаралар столида бундай битимни қабул қилмаган бўлардим, лекин бу йўқдан кўра яхшироқдир”, деди сенатор Ричард Блументаль.\nАгар Вашингтон Британия, Германия, Россия, Франция, Хитой ва Эрон билан биргаликда имзолаган битимдан юз ўгирса, деди сенатор, “бу ҳолда Эрон эмас, Қўшма Штатлар изоляцияга маҳкум бўлади”.\nСенатор Рон Уайден “иккиюзламачи ва ишончга лойиқ бўлмаган Эрон режими билан эришилган келишув мен кутгандан анча йироқ. Лекин, шунга қарамасдан, муқобил чоралар унданда хавфлироқ, деган қарорга келдим”, дея баён қилди.\nЯна бир Демократ сенатор Жо Манчин битимга қарши овоз беришга қарор қилганини билдирди.\nБундан аввал битимга қарши чиқиши эҳтимол этилган уч Демократ сенаторнинг сўнгги дақиқаларда битимни ёқлашларини эълон қилгани кўпчилик учун кутилмаган ҳол бўлди. Айни пайтда, бу сиёсий кучлар ўртасида битим устидаги баҳслар аччиқ ва қизғин бўлишидан ҳам даракдир. Конгресс 17 сентябрга қадар якуний қарорини бериши керак.\nЭрон битими устидаги тортишувда мағлуб бўлиш эҳтимоли остида қолган Республикачилар энди Теҳронга нисбатан Америка штатлари миқёсида жорий этилган санкцияларни сақлаб қолиш ҳаракатига тушди.\nЎн бешта штатнинг Республикачи губернаторлари, жумладан президентликка номзодлардан тўрт нафари ўзлари раҳбарлик қиладиган штатлар Эронга нисбатан қабул қилган санкцияларни сақлаб қолиш ниятида эканини айтмоқда. Бундан ташқари Республикачилар партиясига оид айрим ташкилотлар бу масалани 2016 йил ноябрида ўтказиладиган сайлов пайтида халқ референдумига олиб чиқишга ҳаракат қилишларини айтмоқда.\nАмериканинг 50 штатидан яримга яқини Эрон билан олди-берди қиладиган ширкатларга нисбатан чеклов чораларини қўллаган.


Яширин цехлар: ФАОЛИЯТГА ЧЕК ҚЎЙИЛДИ – "Xazina" газетасининг онлайн саҳифаси\nЛекин, беш қўл баробар бўлмагани каби орамизда берилган ушбу имкониятларни суиистеъмол қилаётган шахсларнинг борлиги айни ҳақиқат.\nШаҳрисабз шаҳар Давлат солиқ инспекцияси томонидан ўтказилган назорат тадбирида «Ҳожимайдон» қишлоғида яшовчи фуқаро О.Б. ноқонуний пахта титиш цехи очиб, фаолият кўрсатаётганлиги аниқланган. «Уддабурон тадбиркор»дан товар ва моддий бойликлар далилий ашё сифатида олиб қўйилди.\nШунингдек, мазкур ҳудудда яшовчи моҳир уста А.Ф. ўз хонадонида метал буюмлардан қўлбола печка ва карнайлар ясаб сотаётганлиги аниқланди. Давлат рўйхатидан ўтмасдан фаолият олиб бораётган тадбиркордан қиймати 321 минг сўмлик маҳсулотлар олиб қўйилди.\nАлбатта, ҳар бир фаолият қонуний тартиблар асосида ташкил этилиши лозим. Акс ҳолда, қонунбузарларга нисбатан тегишли чоралар кўрилаверади.\nШаҳрисабз шаҳар Давлат\nсолиқ инспекцияси бошлиғи ўринбосари\nМЕҲНАТ СТАЖИГА ЭГА БЎЛИШ ОСОНЛАШДИ\nСОЛИҚ ҚОНУНЧИЛИГИДАГИ ЯНГИЛИКЛАР ТУШУНТИРИЛМОҚДА\nFevral 14, 2020\t0\nFevral 5, 2020\t0\nFevral 4, 2020\t0\nDekabr 29, 2018\t0\nОАВ: ИВАНКА ТРАМП ЖАҲОН БАНКИ ПРЕЗИДЕНТИ ЛАВОЗИМИГА САЙЛАНИШИ МУМКИН


Кўчадаги клип: TV-LINE нима у ва афзаллиги нимада? - 25 Марта 2018 - Sayyod.com\nБош сахифа » 2018 » Март » 25 » Кўчадаги клип: TV-LINE нима у ва афзаллиги нимада?\nКўчадаги клип: TV-LINE нима у ва афзаллиги нимада?\nСўнгги йиллар реклама хизмати аста секинлик билан радио, газета ва журналлардан интернет тармоғию ва кўча куйга ўтмоқда.\nКлиплар ва қўшиқлар промоси эфирдан интернет ва кафелару автобус, метро ва хатто бозорларга хам кўчди.\nХўш, бу реклама тури асли нечоғлик самарадор?\nТелевизор экранларига клип учун мухлисларни тобора ушлаб туриш интернет даврида қийинроқ кечаётгандек. Интернетдан эса мухлислар фақат ўзи суйган хонандаси ёки бирор бир жойда эшитиб ё кўриб ёқтирган қўшиқ ва клипини излаб топябди. Ва ўша БИРОР ЕРларда эса бизни куну тунимиз уйдагидан кўра кўпроқ ўтяпти.\nБозор-ўчар қиласизми, супермаркетда савдо сайрию ва кафеларда овқатланиш пайти хохланг хохламанг диққатингизни телевизордан таралаётган куй наво ё реклама тортади.\nОчиғи, бир неча клиплару рекламаларни шахсан ўзим айнан ё супермаркетларда ва ё ресторан кафеларда кўриб қоламан. Чунки куним уйдаги телевизордан фарқли кўпинча кўчада ўтади. Уйда эса Россия твсини кўпроқ томоша қиламан. Қайсидир хонанданинг концерти хақида хам кўчада баннерига кўзим тушмаган бўлса хам, унинг қандай қўшиқлари ва клипи борлигини маркет ва кафелардан реклама овози орқали билиб оляпман.\nЯқиндагина бир плагиат қўшиқни хам айнан супермаркетда тинглаб эътиборимни тортиб, телевизорини олдига келиб кўрдим.\nДемакки хонандаларнинг бугунги кундаги промосию ва махсулот ишлаб чиқарувчилар учун реклама хизмати TV-LINE хизмати орқали жуда қулай кечмоқда. Айниқса сиз супермаркетда юрган пайти ўша ерни ўзиданоқ реклама билан диққатингизни тортган махсулот шундоқ кўз ўнгингизда турса бу балки излаётган ва ёки қай бирини олсам экан деб иккиланиб турганингизда афзаллик маълумотларини тинглаб турсангиз танловингизга ижобий таъсир кўрсатади. Демакки реклама билан "ТВ-ЛАЙН"га мурожаат қилган махсулот ишлаб чиқарувчига хам фойда.\nХозирча биз Orientadvertising компаниясининг Республикамиз миқёсидаги маркетлару кафе ва ресторанларидаги "ТВ-ЛАЙН" пакети хақида тўхталиб ўтдик.\nБошқа бир маркетлар ва кафеларда кўзингиз тушган City Tv пакети нима хақида? Унинг нима афзаллиги бор эканини эса келаси хафтадаги мақоламиздан билиб оласиз.\nХозирча эса сиз хонанда ва ё продюсер бўлсангиз, тадбиркор ва ишлаб чиқарувчи бўлсангиз қулай промо реклама танлаш учун манзил ва боғланиш рақамларини маълум қиламан:\nБуёғига эса юқоридаги фикрларимга рақамлар ва маълумотлар кафил:\nБўлим: Yangiliklar | Чоп этди: Sayyod | Теглар: TVLine


04:21 04 Август 2020\n12:05 02.07.2020 (Янгиланган 12:20 02.07.2020) Ҳавола олиш\nПротоколлар 100% кўриб чиқилгач, Конституцияга тузатишларни 77,92% сайловчилар қўллаб-қувватлагани маълум бўлди\nТОШКЕНТ, 2 июл - Sputnik. Россия Федерацияси Конституциясига киритиладиган ўзгартиришларни овоз берувчиларнинг 77,92%и қўллаб қувватлади, қарши овоз - 21,27%ни ташкил қилди, деб хабар берди Россия МСК протоколларнинг 100% санаб чиқиш натижаларига кўра.\nПутин Конституцияга киритиладиган ўзгартиришлар бўйича овоз берди\nРФ Конституциясига тузатиш киритиш бўйича умумроссия овоз бериши куни 22 апрелга белгиланган эди, аммо кейинчалик мамлакатдаги коронавирус билан боғлиқ вазият туфайли кечиктирилди.\nКейинчалик РФ президенти Владимир Путин овоз беришнинг янги санаси этиб - 1 июльни белгилади.\nЭпидемиологик вазиятни ҳисобга олган ҳолда, ҳамда аҳоли хавфсизлигини таъминлаш заруриятидан келиб чиқиб россияликлар 25 июнь санасидан 1 июльга қадар овоз беришлари мумкинлиги ҳақида қарор қабул қилинди.\nАввалроқ ВЦИОМ экзитпол натижаларини эълон қилди. Социологлар мамлакатнинг 25 минтақасидаги 800 та сайлов участкасида сўров ўтказдилар. Аксарият респондентлар Асосий қонунга киритилган ўзгартиришларни қўллаб-қувватлаганликларини маълум қилишди. Шунда, россияликларнинг 71,2 %и Конституцияга ўзгартириш киритиш учун овоз берган бўлса, 28,3 % қарши овоз берган. Респондентларнинг тахминан ярим фоизи сайлов бюллетенларини бузиб қуйганини айган.\nОвоз бериш бутун мамлакат бўйлаб аллақачон якунланди. Охирги бўлиб сайлов участкалари Калининград вилоятида ёпилди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Харидлар учун энг кўп танланадиган шаҳарлар рўйхати эълон қилинди\t16:56, 19 май 2016\tJLL консалтинг компанияси харидлар учун энг кўп танланадиган шаҳарлар рўйхатини эълон қилди. Бу ҳақда “Lenta.ru” хабар бермоқда. Рейтингнинг биринчи поғонасини Лондон шаҳри эгаллади. Мазкур шаҳарда мижозларга олий сифатли маҳсулотларни таклиф этувчи кўплаб йирик халқаро компаниялар жойлашган.\nОсиё ва Тинч океани ҳудудида жойлашган мамалакатлар орасида эса харид учун энг кўп танланадиган шаҳар Гонгконг бўлди. Рейтинг тузувчиларнинг сўзларига кўра, мазкур ҳудудлардаги умумий савдо ҳажмининг учдан бир қисми Хитойга тегишли. Учинчи ўринни Париж шаҳри забт этди. Бу шаҳарда ижара нархи ўта қиммат бўлишига қарамай, тадбиркорлар савдо-сотиқ соҳасини анча ривожлантирган. Шоппинг учун маъқул кўриладиган шаҳарлар 10 талигига Дубай, Нью-Йорк, Сингапур, Пекин, Шанхай, Аль-Қувайт ва Токио шаҳарлари ҳам киритилган.


Юк ташиш. 2015 йилнинг январь-декабрь ойлари мабойнида барча транспорт турлари томонидан 51,8 млн. тонна юк ташилган бўлиб, бу ўтган йилнинг шу даврига нисбатан 7,2 фоизга кўп.\nЮк айланмаси барча транспорт турлари томонидан 1343,7 млн. тн-км.ни ташкил қилди ва 6,8 фоизга кўпайди.\nАвтомобил транспортида 51,8 млн. тонна юк ташилган бўлиб, бу 2014 йилнинг январь-декабрь ойларига нисбатан 7,2 фоизга кўпайди. Юк айланмаси 6,8 фоизга кўпайди ва 1343,7 млн. тн-км.ни ташкил қилди.\nХусусий юк ташувчилар автомобил транспортининг юк айланмаси 2014 йил январь-декабрь ойлари даражасидан 6,3 фоизга кўпайди ва 1126,5 млн. тн-км. ни ташкил қилди. Юк айланмасининг умумий ҳажмида хусусий юк ташувчиларнинг улуши 83,8 фоизни ташкил этди (2014 йил январь-декабрь ойларида 84,2 фоиз).\nЙўловчи ташиш. 2015 йил мобайнида барча транспорт турлари томонидан 422,6 млн. киши ташилган бўлиб, бу кўрсаткич ўтган йилнинг ушбу даврига нисбатан 5,7 фоизга кўпайган. Йўловчи ташиш айланмаси ушбу даврда 7,3 фоизга кўпайиб, 4631,7 млн. йўловчи-км.ни ташкил қилди.


16 июль, 2021, 15:21\nТеглар:Жоау Фелиш | Атлетико | Барселона\nАммо бу борада музокаралар ўтказилмаяпти.\n"Атлетико" Мадрид ҳужумчиси Жоау Фелиш "Барселона"нинг диққатини ўзига торта бошлади.\nMundo Deportivo нашрининг ёзишича, Каталония клуби президенти Жоан Лапорта 21 ёшли португалиялик футболчининг мухлисига айланган. Бироқ ҳозирги пайтда "Барса" ва "Атлетико" ўртасида ушбу трансфер масаласида ҳеч қандай музокаралар кетмаяпти.\nФелиш якунланган мавсум “Атлетико” сафида жами 40 та ўйинда иштирок этди ва ўз ҳисобига 10 та гол ҳамда 6 та голли узатмага муаллифлик қилди. Унинг айни дамдаги трансфер нархи 80 миллион еврони ташкил этади.\n“Матрасчилар” Фелишни 2019 йилнинг ёзида 126 млн еврога сотиб олган эди.\nГризманн ўрнига уч футболчи!\nМадридликлар “Барса” ололмаган ҳужумчига кўз тикди


Иқтисодиёт 16.07.2019 200\nЗаминимизда етиштириладиган мева-сабзавот, полиз маҳсулотлари, узумга хорижда ҳам талабгор кўп, уларни татиб кўришга иштиёқмандлар бисёр. Ҳамма гап мазаю таъмда, сархиллик ва табиийликда, дейишади чет элликлар. Бинобарин, хориж мамлакати савдо дўконлари расталаридан Ўзбекистондан элтилган қишлоқ хўжалиги ноз-неъматлари жой олгудек бўлса, бирпасда талаш бўлиб кетаётганини кўп эшитганмиз, кўрганмиз. Тотли мева-чевамиз брендга айланган десак адашмаймиз.\nБугун юртимизда қишлоқ хўжалиги ривожланиб, соҳада юқори маҳсулдорликка эришилаётган, бозорлар тўкинлиги таъминланаётган бир пайтда нега чет элликларни ҳам ушбу неъматлардан баҳраманд этмаслигимиз керак?! Ички истеъмолда етарлими, ташқи бозорга ҳам чиқариш ҳеч зарар қилмайди. Қайтанга, фойда бўлади, биринчи навбатда соҳибкор деҳқону боғбонга. Экспорт кўпайса, валюта тушуми ҳам яхши бўлади. Боиси, ҳозир технологик тараққиётимиз шу валютага боғлиқ. Шу пул бўлса, бирор эски қувватни модернизация қилоламиз, бирор тармоққа янгилик киритамиз.\nРеспублика аграр секторида ўз муносиб ўрнига эга вилоятимизда ҳам бу турдаги маҳсулотларни экспорт қилиш борасида катта салоҳият мавжуд, яхшигина тажриба орттирилган. Бинобарин, охирги пайтда ҳудудда боғдорчилик, сабзавотчилик ва полизчилик учун мўлжалланган ер майдонлари кенгайиб бораяпти. Экспортбоп маҳсулот етиштириш роса оммалашаяпти. Деҳқон ерга уруғ қадаркан, эртага оладиган ҳосилини нафақат маҳаллий, балки хориж бозорида сотиши ҳақида ҳам ўйлаяпти. Шунга яраша тадоригини, чорасини кўраяпти.\nАҳамиятлиси, нозик дидли, ҳар нарсани чертиб-чертиб танлайдиган хорижлик истеъмолчига бугун қашқадарёликлар таклиф этаётган мева-сабзавотнинг тури кўп. Аслида ватани бошқа, аммо дунё бозорида харидоргир саналган ўсимликларни ҳам маҳаллий шароитда етиштиришни эплаяпмиз. Сўнгги икки-уч йилдаги натижалар деҳқонларимиз уддасидан чиқмайдиган иш йўқ эканини кўрсатаяпти. Ҳатто мавсум танлаб ҳам ўтиришаётгани йўқ. Қиш ёки баҳорнинг илк ойлари бўладими, сал илгарироқ деҳқончиликка уннаб, имкон қадар эртачи ҳосил олишгача боришаяпти.\nМана бир мисол. Жорий йилнинг дастлабки беш ойида вилоятимиздан хорижга қарийб 20 минг тонна қишлоқ хўжалиги сархил ноз-неъматлари экспорт қилинган. Мазкур жараёнга жуда барвақт киришилгани, ташқи бозорга асосан янги узилган, барра маҳсулотлар жўнатилгани эътиборга молик. Маълумотларга кўра, ушбу даврда 5 минг тоннага яқин пиёз ва саримсоқ пиёз, 700 тоннадан кўп узум, 5 минг тоннадан зиёд карам, 2400 тонна атрофида сабзи, 2 минг 300 тоннадан ортиқ бошқа мева-сабзавотлар хорижлик харидорларга етиб борган.\nБунда маҳсулот ишлаб чиқарувчилар, шунингдек, экспортчи корхоналар алоҳида фаоллик кўрсатганини таъкидлаш жоиз. Ушбу субъектлар чет эл бозорларини сара маҳсулот билан муттасил таъминлаш пайида бўлишмоқда. Масалан, Яккабоғ туманидаги "Яккабоғ обод юрт" фермер хўжалиги 2019 йил ҳосилидан четга 30 тоннадан ошиқ ўрик, 25 тоннага яқин олхўри, 4 тоннадан зиёд шафтоли чиқарган. Деҳқонобод туманида рўйхатдан ўтган "Zaheer Taher trading" МЧЖ эса Ироққа 24 тонна ўрик, 40 тоннадан кўп мош етказиб берган. Қамаши туманидаги "Дилшод Уралович инвест" фермер хўжалиги кўпроқ олма экспорти билан шуғулланган.\nЯна бир йирик экспортчи корхона - Косон туманидаги "Олтин воҳа агро инвест" МЧЖ асосан ўзи етиштирган ноз-неъматларни хорижга сотган. Жумладан, катта миқдорда қовун ва тарвуз Қозоғистонга жўнатилган. Эътиборлиси, маҳаллий тадбиркорлар саъй-ҳаракати билан Россия, Беларусь, Украина, Қирғизистонда яшовчи аҳоли ҳам воҳамизнинг тилёрар тарвузларидан баҳраманд бўлишган. Бунда Чироқчи туманидаги "Ражаб ҳожи" фермер хўжалигининг ҳам алоҳида ҳиссаси бор. Хўжалик мутасаддилари лалми ерда эртачи тарвуз парваришлаш билан бирга уни экспортга йўллашга ҳам имкон топа олган.\nЯна бир жиҳати, аввалги йилларда вилоятимиз ишбилармонлари қишлоқ хўжалиги маҳсулотларини экспорт қилишда кўпроқ яқин мамлакатлар билан чекланишган. Аммо жорий йилда янги-янги бозорларни ҳам забт этишнинг уддасидан чиқишган. Мисол учун, Муборак туманидаги "Europe line trading" МЧЖ томонидан биринчи марта Европанинг Руминия ва Германия мамлакатларига пиёз юклаб жўнатилган. Албатта, бунга ҳали бошланиши сифатида қараш керак. Ахир рақобатчилар кўп бўлган бир вақтда маҳсулотни реализация қилиш ҳам яхши натижа. Шаҳрисабз туманидаги якка тартибдаги тадбиркор Шавкат Хайруллаев эса Польшадаги бизнес шерикларини вилоятимизда униб-ўсган сархил маҳсулотлар билан таъминлаган. Муборак туманидаги "Азиз агро транс файз" МЧЖдан Больгария ишбилармонлари пиёз харид қилишган.\nЎтган фурсатда Қарши туманидаги "Nasaf trade invest" МЧЖ ҳам мева-сабзавот экспортида фаоллиги билан ажралиб турди. Корхона томонидан Бирлашган араб амирликларига жуда катта партияда гилос, бир қисм ўрик экспорт қилинган. Латвияга эса қовун сотилган. Чироқчи туманидаги "Бешчашмалик Яшнарбек" фермер хўжалиги экспорти таркибида асосан қуруқ мева устунлик қилган. Ушбу субъект Қирғизистонга ерёнғоқ, бодом, майиз, шунингдек, қовун, сабзи, анор, узум жўнатган. Қарши шаҳридаги "Шўртан агро транс" МЧЖ ҳам Туркия, Озарбайжон каби мамлакатларга қуруқ мева, жумладан, олхўри қоқиси, жийда, майиз экспорт қилган. Миришкор туманидаги "Обод Миришкор экспорт" МЧЖ эса Хитой бозорига йўл топиб, ушбу ўлкага қора узум майизи чиқарган.\nТалаб бўлса, ҳатто барра кўкатларни ҳам катта миқдорда экспортга йўллаш мумкин. Ғузор туманидаги "Муратова Гавҳар Хўжамбердиевна" корхонаси ана шунга имкон топган. Корхона томонидан Украинага 15 тонна атрофида кўкат етказиб берилгани фикримизнинг тасдиғидир. Шу тумандаги яна бир тажрибали экспортчи - "Лавр фарм" МЧЖ ҳам айни шу турдаги маҳсулотлар экспорти билан шуғулланган. Хусусан, ўтган олти ойда Россияга бир неча ўн тонна петрушка, шивит юборилган. Мазкур субъект ош лавлаги савдосини ҳам яхши йўлга қўйган.\nБултурги захира кейинги фаолият самараси учун пухта замин яратади. Нишон туманидаги "Нишон кўзгу" фермер хўжалиги мисолида бунга амин бўлиш мумкин. Ўтган йилги ҳосилдан салмоқли миқдорда хурмо мевасини сақлаган тадбиркор шу йили уни экспортга чиқаришга муваффақ бўлди. 40 тоннадан кўп маҳсулот Қозоғистон бозорларидан жой олди.\nХориж тажрибаси асосида яқиндан бошлаб парвариш қилинаётган аччиқ қалампир экспорти ҳам бунинг учун кетган меҳнатни оқлади. Ўтган йили вилоятимизда ушбу экиндан жуда катта миқдорда ҳосил йиғиштириб олингани кўпчиликка маълум. Сотиш муаммо бўлаяпти, мазмунида гаплар урчигани ҳам рост. Бироқ шу нарса аниқки, яхши маҳсулот ҳеч қачон ерда қолмайди. Дастлабки олти ойда вилоятимиз қишлоқ хўжалиги маҳсулотлари экспортида асосий улуш айнан аччиқ қалампир ҳиссасига тўғри келаётгани аҳамиятлидир. Ушбу сабзавот савдосида бир неча миллион доллар миқдорида валюта тушуми таъминланган. "Brend investment gruop" компанияси таъсисчилигидаги бир неча экспортчи корхона томонидан вилоятимизнинг деярли барча туманларидан аччиқ қалампир экспорти амалга оширилди. Маҳсулот уруғлик ва майдаланган ҳолда реализация қилинган.\nСир эмас, юртимизда аҳолининг картошкага бўлган эҳтиёжи кўпинча импорт ҳисобидан қопланган. Бу маҳсулот одатда Покистон ва Россиядан келтириларди. Жорий йилда эса аксинча маҳаллий ишлаб чиқарувчилар картошка экспортини бошлаб юборишди. Картошкачиликка ихтисослаштирилган икки ҳудуд - Китоб ва Яккабоғ тумани деҳқонлари бунда алоҳида ўрнак кўрсатишди. Хусусан, Китоб туманидаги "Marble industry" корхонаси томонидан Россияга 2019 йил ҳосилидан 20 тоннадан ортиқ, Яккабоғ туманидаги "Шарофат она Қаҳрамон қизи" агрофирмаси ҳам деярли шунча миқдорда картошка етказиб берган.\nЕтиштириш яқинда ўзлаштирилган, япон турпи деб аталувчи дайкон ҳам биринчи марта четга шу йилдан экспорт қилинмоқда. Бунда "Лавр фарм" МЧЖ мутасаддилари алоҳида ташаббускорлик намоён қилишди. Бозорни яхшилаб ўрганиб, дарров харидор топишди-қўйишди. Ҳозирча ушбу маҳсулот салмоғи у қадар кўп эмас. Бундан ташқари, Эрон, Афғонистон ва Покистон мамлакатлари вилоятимизда пишиб етилган кўп миқдордаги ловия, нўхатга харидор бўлган.\nДарҳақиқат, юртимиз тупроғи олтинга тенг. Заминимизга қадалган уруғ кун келиб мўл ҳосил беради. Ушбу шириндан-шакар ноз-неъматларга хорижликларнинг ҳам ишқи, ҳаваси тушган. Шу боис, мамлакатимизда етиштирилган мева-сабзавот, полиз экинлари ва узум жаҳон бозорида юқори баҳоланади, шунинг учун уларга харидор кўп. Бу устунликдан эса ўз ўрнида фойдаланиш, янги-янги бозорларни эгаллаш, маҳсулотларимиз рекламасини кучайтириш мақсадга мувофиқ. Зеро, мамлакатимиз экспорт салоҳияти юксалгани сари юқори ижтимоий-иқтисодий аҳамиятга эга лойиҳалар рўёби тезлашади, иқтисодий барқарорлик таъминланади, аҳоли фаровонлиги бундан-да ошади.\nВилоят божхона бошқармаси билан ҳамкорликда М.ШУҲРАТОВ тайёрлади.


Бош саҳифа / Замондош / Нодирбек Абдусатторов – жаҳон рекордсменлигига ном...\n12 ёшли шахматчимиз Нодирбек Абдусатторовнинг келгуси уч ойи жуда тиғиз бўлиши кутилмоқда. Бўлажак бешта турнирда иштирок этиб яна иккита гроссмейстерлик баллни қўлга киритса, Сергей Карякинни жаҳон рекордидан ўзиб кетиб шахматлар тарихида энг ёш гроссмейстер бўлади. Унинг тренери – халқаро гроссмейстер, ФИДЕ тренери Дмитрий Қаюмовнинг айтишича, 12 ёшли Нодирбек энг ёш гроссмейстер бўлиш вазифасини уддалай олади. Далиллар сифатида Нодирбекнинг шахмат бобида эришган шахсий ютуқларини келтиради : “Нодирбек 8 ёшгача бўлган шахматистлар орасида ўтказилган жаҳон чемпионатида чемпионликни қўлга киритган, кейинроқ эса 10 ёшгача бўлган спортчилар орасида иккинчи ўринни эгаллади , ўқувчилар ўртасида ўтказилган жаҳон чемпионатида икки карра чемпион бўлди ва гроссмейстерликнинг биринчи балини ишлашга муваффақ бўлди. 40 йил турли мамлакатларда тренерлик қилган бўлсам, бундай қобилиятга эга бўлган шогирдим бўлмаган. Бола жуда ҳам меҳнаткаш, хотираси аъло , ўйин позицияларини яхши эслаб қолади ва энг асосийси - рақибидан қўрқмайди. ”.\nUzbekistan Today саволларига жавоб бериб Нодирбекни ўзи ҳам фақат ғалабага ўзини тайёрлаётганини ва баҳор тиғиз келишини тан олди.\n- Нодирбек, 12 ёшда жаҳон шахматида пешқадам бўлиш учун нима керак?\n-Меҳнат қилиш керак ва шуғулланиш зарур. Доимо йўл қўйилган хатоларни излаб уларни тузатиш устида ишлаш керак. “Мағлубиятсиз ғалабалар бўлмайди”, “Хатолар кўп нарсага ўргатади” . – булар муваффақиятли шахматчи бўлиш учун йўриқнома. Ҳеч бир мағлубият эътибордан четда қолмаслиги керак. Мусобақалардан кейин бўлса ҳам хатони ва унинг ечимини топиш керак. Мен кўп бор ютқазганман ва шунинг учун балки ғалабаларимдан завқ оламан.Ғалабага эришиш учун шуғулланаётган машғулотингни жуда севишинг керанг. Мен, масалан, шахмат машғулотларидан ҳузур оламан. Шахмат билан нафақат махсус республика спорт мактабида шуғулланаман. Шахматга бўлган муносабатим болалик чоғимда отам ўйнаш кўникмаларига ўргата бошлаганда ва қадимги ўйин ҳақида гапириб берган чоғларида шакллана бошлаган эди.\n- Сени энг кўп ранжитган мағлубият ҳақида айтиб берасанми?\n- 2016 йилда бўлиб ўтган Ўзбекистон Лигаси финали. Жуда ҳам муваффақиятсиз ўйнадим. Нима бўлганини билмадим, аммо мен кўп ютқаздим, позицияларни эътиборсиз қолдирдим, стратегия устида ишламадим, натижада барбод бўлдим.\n- Энг ёрқин ғалабанг , эсингда қолган турнир ҳақида гапириб бер.\n- Россия Санкт-Петербурги, чунки ушбу шаҳарда бўлиб ўтган турнирда халқаро уста нормативини бажардим, кейинроқ эса ўзимнинг биринчи гроссмейстерлик баллимни ишладим.\n-Буниси ҳам 2016 йил билан боғлиқ. Санкт-Петербургдаги М.Чигорин мемориали – очиқ турнир. Уша турнирда биринчи гроссмейстерлик баллимни қўлга киритишга муваффақ бўлдим. Учта гроссмейстерлар билан ўйнашга тўғри келди. Биринчисида ғолиб бўлдим, иккинчиси дуранг бўлди, учинчисини ютқаздим.\n- Дунёни кўп кезишингга тўғри келади, қайси шаҳар ёки мамлакат кўпроқ ёқади сенга ва эсингда қолган ?\n- Спорт сафарлари юзасидан 15 та мамлакатда бўлдим, уларнинг ҳар бири ўзгача , янги танишлар ортирдим, янги чўққиларга эришдим.\n-Венгрия алоҳида эътиборга сазовор. Мени ўзига гўзал ва бетакрор архитектура ёдголиклари билан мафтун этди.\n- Мактабда ишлар қалай, шахмат билан ўқишни бирга олиб бориш қийин эмасми? Турнирлар сабабли кўп дарслар қолиб кетаётган бўлса керак?\n- Пойтахтдаги 152 –мактабнинг 6 синфида ўқийман. Шахмат билан бирга ўқишни олиб бориш унча қийин эмас. Ўқитувчиларим тушунишга ҳаракат қилишади . Турнир сабабли ўтказиб юборган материални мустақил равишда ўзим етказиб оламан. Агарда мураккаброқ мавзу бўлса, ўқитувчиларим ёрдам беришади.\n- Қайси фанлар сенга кўпроқ ёқади?\n- Ҳамма предметларга қизиқаман, аммо кўпроқ математика, рус тили ва адабиёт фанлари ёқади. Рус тилига қизиқаман, чунки рус мактабида ўқийман ва ушбу тилни мукаммал ўрганмоқчиман.\n- Адабиётлар кўп ўқийсанми?\n- Айтдим-ку: адабиёт – яхши кўрган фанларимдан бири. Мактабда адабиётдан бериладиган асарлардан ташқари, қўшима адабиётлар ҳам ўқийман. Яқинда Худойберди Тўхтабоевнинг навбатдаги асарини ўқиб чиқдим\n- Синфдошларинг билан муносабатларинг қандай?\n- Ёмон эмас.\n- Шахмат ўйнашни ўргат, - деб мурожаат қилишадими?\n- Ҳа¸албатта . Барча истак билдирганларга ёрдам беришга ҳаракат қиламан.\n- Мактаб, шахмат ва китоб мутоаала қилишдан ташқари яна нима билан шуғулланасан?\n- Мактаб билан шахматлар деярли барча вақтимни олади. Шу билан бирга тенгдошларим билан ҳовлида футбол ўйнаб туриш учун, енгил атлетика билан шуғулланиш учун вақт топиб тураман. Стадион ҳам уйимизга яқин. Спорт билан шуғулланиб туришим стол олдида бир неча соатлаб ўтиришим учун кўмакдир.\n- Ва оҳирги саволим: нима учун кўплаб тенгдошларинг орасидан сен чўққиларга эришишга муваффақ бўлдинг? Шахматда селарли натижаларга эришмоқчи бўлган тенгдошларингга нима маслаҳат қилган бўлар эдинг?\n- Ўз олдингга аниқ мақсад қўйиб олиб уни бажаришда тиришқоқлик кўрсатиш керак, шуғулланаётган машғулотларинг сени қувонтириш керак. Истагинг бўлмаса, ота-онангнинг ҳохиши билан бажараётган ишинг яхши натижаларга олиб келмайди .


Рубл курсининг доллар ва еврога нисбатан тушиб кетиши Қирғизистон Фонд биржасини ташвишга солди.\nРоссия рубли қадрининг доллар ва еврога нисбатан кескин тушиб кетиши ортидан Қирғизистонда бир рубл 80 -90 тийинга тенглашиб қолди. Бунга қадар рублнинг қирғиз сўмига нисбатан қиймати 1.5 сўм атрофида эди. Қирғизистон Фонд биржаси бу жараёндан жиддий ташвиш билдирди.\nФонд биржаси президенти Назар Ниязовнинг айтишича, агар рубл билан боғлиқ вазият шу тарзда давом этадиган бўлса, у ҳолда қирғиз сўмининг доллар ва еврога нисбатан қадри ҳам кескин пастлаб кетиши, Қирғизистонда молиявий инқироз юзага келиши мумкин.\nШу муносабат билан Назар Ниязов Ўзбекистон ва Туркманистон тажрибасидан келиб чиқиб, қирғиз ҳукуматига валюта айирбошлаш шаҳобчаларини ёпишни ҳамда бу жараённи ҳукумат назоратига олинишини таклиф қилмоқда.\n- Банклардаги баланс ва пул муносабатларини назорат қилиш осон. Валюта айирбошлаш шаҳобчаларини назорат қилиш эса жуда мураккаб иш. Айни пайтдаги вазиятдан фойдаланган тадбиркорлар тил бириктирган ҳолда Миллий банк сотаётган валютани улгуржи сотиб олса ва бу валютани хорижга чиқаришни йўлга қўйса молия бозорида инқироз юзага келади. Бундай шароитда Қирғизистон сиёсий раҳбарияти валюта айирбошлаш шаҳобчаларини ёпиш ҳақида қарор чиқарса ва валютани банклар орқали назоратга олса мақсадга мувофиқ бўлар эди, -деди Қирғизистон Фонд биржаси президенти Назар Ниязов.\nФонд биржаси таклифига Қирғизистон Тадбиркорлар кенгаши кескин қаршилик билдирмоқда. Кенгаш раиси Чингиз Макешовнинг айтишича, валюта айирбошлаш шаҳобчаларининг ёпилиши Қирғизистонда Ўзбекистонда бўлгани каби қора бозорнинг шаклланишига сабаб бўлади.\n-Тасаввур қила оласизми, агар ҳукумат валюта алмаштириш шаҳобчаларини ёпиб ташласа пули кўп одамлар қандай ҳаракатларни бошлашини? Аввало, валютанинг асосий қисми қора бозорга ўтиб кетади. Чунки валюта алмаштириш шаҳобчаларида, яъни хусусий шахсларда валюта жуда кўп. Иккинчидан, қора бозордаги валюта асосан хориж давлатларига олиб чиқиб кетилади, -деди Чингиз Макешов.\nҚирғизистонлик экспертлар ҳукуматга валюта бозори масаласида Ўзбекистон тажрибасини қўлламасликни тавсия қилиб, бу тажриба Қирғизистонни жар ёқасига олиб келибқўйиши мумкинлигини айтмоқда.\nҚирғизистон иқтисодиёт вазирлиги расмийлари валюта бозори масаласида экспертлар фикрини қўллаб қувватлашини билдирган:\n-Бугунги кунда Миллий банк олиб бораётган сиёсат жуда тўғри йўлдан бормоқда. Шунинг учун ҳам сўмнинг хорижий валюталарга нисбатан қадри сақланиб турилибди.Валюта айирбошлаш шаҳобчаларининг ёпилиши эса Қирғизистонни ривожланишдан ортга суриб ташлайди. Валюта бозорини бозор механизмларига таянган ҳолда бошқариш биз учун мақбул йўлдир, -деди Иқтисодиёт вазирлиги расмийси Насирдин Шамшиев.


Россия чет эллик талабаларга ўз чегараларини очди - Zamin.uz\nРФ ҳукумати коронавирус инфекцияси тарқалиш даражаси паст бўлган мамлакатлар талабаларига Россияда кундузги таълимга қайтишга рухсат берди.\nРоссия ҳукумати шу вақтгача амал қилиб келинган чет эллик талабаларнинг мамлакатга киришига қўйилган таъқиқни бекор қилди, деб хабар бермоқда Sputnik Тожикистон нашри "Известия"га таянган ҳолда. Аммо кундузги таълим шаклига фақатгина эпидемиологик "тинч" мамлакатлардан бўлган талабаларгина қайтишлари мумкин.\nРоссияга кириш рухсат берилган мамлакатлар рўйхати чет эллик талабаларга университетлар томонидан шахсий кабинетлар орқали, шунингдек, таълим муассасаларининг ижтимоий тармоқлар ва мессенжерлардаги расмий саҳифалари орқали етказилади. Россия таълим вазирлиги чет элдан келадиган талабалар учун чегарани кесиб ўтиш тартибини ишлаб чиқди.\nШу тарзда, Россия ўз чегараларини очган давлатларнинг талабалари ўз таълим муассасасини режалаштирилаётган санадан ўн кун олдин олдиндан огоҳлантиришлари шарт. Шунингдек улар Россияга кириб келишдан уч кун олдин коронавирусга ПЦР-тест топширишлари зарур бўлади.\nБундан ташқари, Россияга келгандан кейин талабалар такроран тест топширишлари керак бўлади, тест натижалари чиққунча эса ўз-ўзини яккалаш тартибига амал қилиш зарур этиб белгиланган. Шунингдек, ўқув жараёни ҳозирча аралаш таълим шакли асосида олиб борилади. Ўқиш ҳам онлайн, ҳам офлайн форматда бўлиб ўтади.\nКундузги таълим санитар нормалар ва ижтимоий масофа талабларига қатъий амал қилинган ҳолатда бўлиб ўтади. РФ Таълим вазирлиги изоҳига кўра, респираторли касаллик белгилари бўлган талабаларга ўқишга келиш ман қилинган.\nЭслатиб ўтамиз, Россия ОТМлари 2020 йилнинг ноябрида коронавирус пандемияси ва шаҳарларда касаллар сони кескин ортгани туфайли масофавий таълим шаклига ўтиш қарорини қабул қилган эди. “Замин” янгиликларини “Инстаграм”да кузатиб боринг\nЯнгиликлар » Дунё » Россия чет эллик талабаларга ўз чегараларини очди


18:27 02 Апрел 2020\n11:15 22.02.2020 Ҳавола олиш\nШунингдек, 19-феврал куни Волгоград вилояти Иловля туманида содир бўлган ёнғин оқибатида бирида Ўзбекистон фуқароси Ш.Ж. ҳалок бўлган\nТОШКЕНТ, 22 фев - Sputnik. 2020-йилнинг 18-феврал куни Краснодар шаҳридаги қурилиш об]ектларидан бирида Ўзбекистон фуқароси баландликдан йиқилиб тушиб вафот этган. Бу ҳақда Ўзбекистон Ташқи ишлар вазирлиги Ростов-Дон шаҳридаги (Россия) Бош консулхонасига таяниб хабар бермоқда.\nШунингдек, 19-феврал куни Волгоград вилояти Иловля туманида содир бўлган ёнғин оқибатида бирида Ўзбекистон фуқароси Ш.Ж. ҳалок бўлган.\n"Мазкур фожиали вазиятлар Бош консулхона томонидан назоратга олинган. Ўзбекистон Бандлик ва меҳнат муносабатлари вазирлиги Ташқи меҳнат миграцияси агентлигининг Москва шаҳридаги Ваколатхонаси билан биргаликда марҳумларнинг жасадларини ватанга юбориш билан боғлиқ консуллик-ҳуқуқий, ташкилий ва бошқа масалаларни ҳал қилинмоқда", - дейилади хабарда.\nКонсуллик-ҳуқуқий департаменти марҳумларнинг оила аъзолари ва яқинларига таъзия билдиради ҳамда Россиянинг Шимолий Кавказ федерал округи (Доғистон Республикаси, Ингушия Республикаси, Кабарда-Балкария Республикаси, Қорачой Черкасия Республикаси, Ставропол ўлкаси, Чеченистон Республикаси, Шимолий Осетия Республикаси) ва Жанубий федерал округи (Адигея Республикаси, Астрахан вилояти, Қалмоқ Республикаси, Краснодар ўлкаси, Волгоград вилояти, Ростов вилояти) ҳудудида бўлиб турган Ўзбекистон фуқароларига улар зарурат туғилган ҳолатларда Ростов-Дон шаҳридаги мамлакатимиз Бош консулхонасига қуйидаги телефон рақами орқали мурожаат қилишлари мумкинлигини эслатиб ўтади: +7-863-285-50-57.\nТожикистонда “Кампир ўғли” лақабли хавфли наркоборон ушланди. У уюшган жиноий гуруҳга раҳбарлик қилган.\n18:25 “Кампир ўғли”: Тожикистонда хавфли наркоборон қўлга олинди


Эксперт: Ўзбекистонда бола ҳуқуқларини таъминлаш соҳасидаги ислоҳотларга юқори баҳо берди\nБМТ Болалар жамғармаси (ЮНИСЕФ) нинг Ўзбекистондаги ваколатхонаси раҳбари С. Грауманн Олий суд билан қўшма лойиҳаларни муҳокама қилди.\n“Ўзавтосаноат” ва “КамАЗ” биргаликда юк машиналарини ишлаб чиқаради\n“Ўзавтосаноат” акциядорлик жамияти бошқаруви раиси Умиджон Салимов ҳамда Россиянинг “КамАЗ”очиқ акциядорлик жамияти бош директори Сергей Когогин томонидан Ўзбекистонда юк машиналарини ишлаб чиқаришни ташкил этишни назарда тутувчи ҳамкорлик шартномаси имзоланди.\nЖиззах шаҳрида дилбар шоир, иқтидорли драматург Ҳамид Олимжон ва унинг севимли ёри, шоира Зулфия хиёбони, шоир ва шоиранинг мемориал ёдгорлиги ҳамда уларнинг ижодига бағишланган музей барпо этилиб фойдаланишга топширилди.\nЧехия пойтахти Прагада Миллий олимпия қўмиталари Ассоциациясининг XXII Бош Ассамблеяси бўлиб ўтмоқда.\nОҳангаронда яна битта цемент заводи қурилади\nТошкент вилоятидаги “Оҳангаронцемент” Акциядорлик жамияти таркибида “қуруқ” йўл билан энергосамарадор ишлаб чиқариш бўйича завод қурилади. Мазкур заводнинг ишлаб чиқариш қуввати йилига 3 миллион тоннани ташкил этади.\nИчки ишлар бош бошқармаси шахсни аниқлашда планшетлардан фойдаланиш бўйича лойиҳани синовдан ўтказмоқда\nТошкент шаҳар Ички ишлар бош бошқармаси реал вақт режимида бирор жойнинг ўзида фуқаролар шахсини аниқлаш бўйича синов лойиҳани бошлади. Бунда планшет компьютерларидан фойдаланилади. Ушбу лойиҳа ҳақида пайшанба куни бўлиб ўтган ҳар ҳафталик брифингда Ички ишлар бош бошқармаси Патруль-пост хизмати бригада командири ўринбосари подполковник Азиз Султонов маълум қилди.\nМДҲ ҳукумат раҳбарларининг кенгайтирилган таркибдаги музокараларида Ҳамдўстлик мамлакатлари ўртасидаги савдо-иқтисодий, эркин савдо зонаси доирасидаги ҳамкорлик, нефть ва газ машинасозлиги, мелиорация ва товарларнинг божхона нархлари, ҳамкорликни янада ривожлантириш ва мустаҳкамлашга оид қатор масалалар муҳокама қилинди.


Академия художеств Узбекистана » “Жозиба” номли шахсий кўргазма\nГлавная » Bosh sahifa » “Жозиба” номли шахсий кўргазма\nКўргазмада ёш рассомнинг 40 га яқин рангтасвир ишлари намойиш қилинмоқда.Олтиной 1996 йилда Сирдарё вилояти, Гулистон шаҳрида зиёли оиласида туғилган. 8 ёшидан расм чиза бошлаган Олтинойнинг иқтидорини ота-онаси янада кучайтириш ва юзага чиқариш мақсадида уни 5-синфдан бошлаб, Гулистон шаҳар 1-сон Болалар мусиқа ва санъат мактабига берди. Мана шу мактабда ўқиб юрган чоғидан бошлаб турли танловларга қатнаша бошлайди. Унинг танловга тақдим этган биринчи иши “Сирдарё” деб номланади. “Янги авлод”, “Келажак овози” каби танловларда вилоят миқёсида фахрли ўринни эгаллаб, республика босқичигача етиб келади.Мактабни аъло баҳоларга битиргач, пойтахтга йўл олди ва 2012 йил Республика рассомлик коллежига ўқишга кирди.\nКоллежда ўқитувчиларидан рассомлик сирларини ўргана бошлади. Коллеж давридаёқ турли халқаро ва республика кўргазмаларида иштирок этди. “Тасвирий санъат ҳафталиги”, “Юрт келажаги” каби тадбирларда фаол иштироки учун Фахрий ёрлиқ ва диплом билан тақдирланди.2015 йил “Ёш рассомлар” кўрик – танловида республика босқичида ғолибликни қўлга киритиб, К. Беҳзод номидаги Миллий рассомлик ва дизайн институтига имтиёзли равишда грант асосида ўқишга қабул қилинди. Ҳозирда институтда профессор Саъдулла Абдуллаев ва ёш ўқитувчи Саидбек Сабирбаевлар қўлида таҳсил олмоқда\n.Олтинойни юртимизнинг бетакрор табиати мафтун қилади. Шу боис ҳам яратаётган асарлари асосан манзара жанрида бўлиб, республикамизнинг гўзал дам олиш жойлари, тоғлари, Самарқанд, Бухоро шаҳарларидаги тарихий обидалари ва Тошкентнинг ажойиб манзараларини ифодалаган.\nУнинг “Ҳаёт”, “Оқтошда”, “Мухлиса”, “Шаршара” каби ишлари шулар жумласидан.2016 йили “Юрт келажаги” номли иқтидорли ёшлар танловида “Тасвирий санъат” номинацияси бўйича ғолиб бўлди. Ҳар йили “Тасвирий санъат фестивалида” фаол иштирок этиб.Олтиной институт устахонасида доимий изланишда. Унинг рассомчиликка бўлган иштиёқи кундан – кунга ошиб бормоқда. Унинг ушбу илк шахсий кўргазмаси шу йилнинг 12 мартигача давом этади.


Кутилмаганда фаолиятини якунлаган биринчи ракетка - Эшли Барти ҳақида. У 25 ёшда ва теннисдан амалдаги "Катта Дубулға" чемпиони сифатида кетди / Olamsport.com\n25 мар 17:20\nКутилмаганда фаолиятини якунлаган биринчи ракетка - Эшли Барти ҳақида. У 25 ёшда ва теннисдан амалдаги "Катта Дубулға" чемпиони сифатида кетди\nТеглар : Эшли БартиХуршида Абдикулова\nСайёрамизнинг биринчи ракеткаси фаолиятини якунлаганини эълон қилди.\nБарти иккинчи бор теннис билан хайрлашди\nЭшли Барти 1996 йил 24 апрелда Австралиянинг Квинсленд штати Ипсуич шаҳрида таваллуд топган. Теннисдаги профессионал фаолиятини 2010 йилда бошлаган. 2012 йилнинг январида у WTA Туридаги дебют ўйинини ўтказган.\nБир неча кун олдин Барти теннисдаги фаолиятини якунлаганини эълон қилди. Бу мутлақо кутилмаган ҳолатда рўй берди ва биз баъзи рақамларга эътиборингизни қаратамиз.\nУ жаҳоннинг биринчи ракеткаси сифатида фаолиятини якунламоқда. Бартидан аввал дунёнинг биринчи рақамли теннисчиси бўлиб якунлаган биргина теннисчи бор - Жюстин Энен (2008 йил).\n25 ёшда бўлган бельгиялик ўшанда шундай деганди: "Мен бу қарорни 2007 йил охиридан бери ўйлаб юрган эдим. Мен дунёнинг биринчи ракеткаси бўлиб теннисдан кетяпман ва бу мен учун муҳим – чунки чўққида кетган маъқул. Мен бундан ҳеч қачон афсусланмайман".\nБартининг сўзларига кўра, у ҳам афсусланмайди ва у ҳам ўтган йили кетиш ҳақида ўйлай бошлаган.\nУ мағлубиятсиз одимлаётган эди (кетма-кет 11 ғалабали серия) ва унинг сўнгги ўйини 2022 йилги Australian Open финалидаги учрашув бўлди.\nБарти иккинчи марта теннисни тарк этмоқда. У карьерасини 2014 йилда, атиги 18 ёшида тугатганди. Унинг бунчалик эрта фаолиятини якунлашига сабаб психологик ҳолати бўлган. У жуда истеъдодли қиз бўлсада, шунчаки оддий ёш қиздек яшашни хоҳларди.\nНатижада, у бир ярим йил крикет ўйнади, теннисдан дарс берди (соатига 16,5 доллар). Якунда эса у теннисга қайтди. Барти аста-секин яхши натижаларни қайд эта бошлади ва сайёрамизнинг биринчи ракеткаси даражасигача кўтарилди.\nЭшли кетиш сабабини қуйидагича изоҳлади: “Фаолиятимнинг иккинчи даврида менинг дунёқарашим ўзгарди - бахт энди натижаларга боғлиқ эмаслигини биламан. Мен учун муваффақият қўлимдан келганини қилганимни тушунишдир.\nМен ўзимдан максимал натижа талаб қилиш учун қанча меҳнат қилиш кераклигини биламан. Ва мен жамоамга энди бу ишларни қила олмаслигимни кўп бор айтдим. Менда жисмоний ғайрат, истак ва энг юқори даражада курашиш учун зарур бўлган бошқа нарсалар йўқ. Менда энди ҳеч қандай мақсад йўқлигини биламан. Мен учун бу - муваффақият. Бу гўзал ўйинга ўзимдаги ҳамма нарсани бердим ва бундан жуда хурсандман. Мен учун мана шу муваффақият”.\nБарти сўзсиз дунёнинг энг яхши теннисчиси бўлди\n2019 йилдан бери у иштирок этган турнирларнинг учдан биридан кўпроғида ғалаба қозонган – 33 тадан 12 тасида.\nУ жами 15 та чемпионлик унвонига эга, жумладан, учта "Катта Дубулға" турнирларида чемпионликни қўлга киритган: "Ролан Гаррос-2019", Уимблдон-2021 ва Australian Open-2022. Эшли "Катта Дубулға" турнирлари орасида фақат US Open'ни ютолмаган. Унинг фаолиятидаги сўнгги мағлубият ўтган йили Нью-Йоркда бўлганди.\n(Уимблдон-2021. Фаолиятидаги иккинчи "Катта Дубулға" чемпионлигидан сўнг)\n("Ролан Гаррос-2019"даги чемпионликдан сўнг ташкил этилган фотосессия)\n(Эшли Барти Australian Open-2022 фотосессиясида)\nАвстралиялик теннисчи кетма-кет 112 ҳафта давомида WTA рейтингида 1-ўринни эгаллаб турди. Бу кўрсаткич бўйича у тарихдаги бешинчи теннисчига айланди. Аммо охир-оқибат, у бу серияни 114 ҳафтага етказади ва тўртинчи поғонадаги Крис Эвертни (113) ортда қолдиради. Сабаби Барти яна 2 ҳафта давомида рейтингни бошқариб туради. Майамида бўлиб ўтаётган "Мастерс" турниридан сўнг рейтинг янгиланади ва Барти WTA рейтингидан олиб ташланади.\nАйни вақтда у рейтингда иккинчи поғонада бораётган Ига Свёнтекдан 2000 очко олдинда. Ўтган йили у бор-йўғи 13 та (бештасида ғалаба қозонган), бу йил эса иккита турнирда (иккаласи ҳам ғалаба қозонган) иштирок этганига қарамай, "тахт"ни ҳеч кимга бериб қўймади.\nҲаммаси бўлиб, Барти 121 ҳафта давомида рейтингни бошқарган теннисчига айланди (бу кўрсаткич бўйича еттинчи ўринда) ва кетма-кет уч мавсумда бу мақомни ўзида сақлаб турди. Тарихда фақат тўрт нафар теннисчи бу ишни уддалай олган.\n2020 йил бошида унинг биринчи поғонадаги ўрнини йўқотиши ҳақидаги хабарлар пайдо бўлди. Чунки пандемия туфайли у деярли бутун мавсумни ўтказиб юборди (сентябрь ойида "Ролан Гаррос"да ўз унвонини ҳимоя қилиш ўрнига гольф турнирида ғолиб чиқди). Лекин рейтинг музлатилиши ортидан у ўз ўрнида қолди ва 2021 йилда ўзининг етакчилигига шубҳа йўқлигини тезда исботлади.\nБарти фаолиятини якунлаганини эълон қилар экан, шундай деди: "Биламан, мен буни олдин ҳам қилганман, лекин бу сафар бутунлай бошқача туйғуни ҳис қилдим. Теннис менга берган ҳамма нарса учун жуда миннатдорман. У менинг барча орзуларимни амалга оширди. Энди янги орзулар рўёби сари юришда давом этаман".\nsports.ru сайти асосида Хуршида Абдикулова тайёрлади\nБир кунда иккита жанг: Аълохон Абдуллаев рингга кўтарилди, Хуршид Расулжоновда ҳам ғалаба 0\nФедерер, Надаль, Жокович қайси футбол клубига мухлислик қилади ёҳуд клубларнинг энг машҳур мухлислари 0


13 октябрь, 2020, 22:30\nУлар ҳеч ким билмаган маълумотларни айтди\n- Элдор, шартнома имзолаганингдан кейин терма жамоа ихтиёрига учиб кетдинг. Ҳозир қаердасан?\n- “Женоа” варианти қандай юз берди?\n- Ҳаммаси тез содир бўлди. Қаҳҳор Мўминов (ProSport Management вакили) қўнғироқ қилиб, битта вариант чиққанини ва уриниб кўриш кераклиги айтди. Мен дарров рози бўлдим. Европада ўйнаш болалигимдан орзу эди. Аввал бошдан шунга интилганман. Қайси мамлакат ёки жамоа бўлишининг фарқи йўқ эди. Муҳими, Европада ўз кучимни синаб кўриш.\n- Кўпчилик “Манчестер Юнайтед” ва “Барселона”дан таклиф кутади. Гранд клубдан таклиф бўлмаса, Россияда қолишни маъқул кўришади.\n- Гранд клублардан таклиф кутиб ўтиришдан маъни йўқ. Вақт йўқотганинг қолади. Мен ҳам “Ростов”да қолишим мумкин эди. У ерда мени ҳамма нарса қониқтирарди. Лекин анчадан буён Европага кетишни ўйлаб юрардим. Шунинг учун имкон бўлиши билан розилик бердим.\n- Охирги лаҳзаларда сени “Верона” ва “Фиорентина” ҳам қўлга киритмоқчи экани ҳақида тезкор хабарлар тарқалди. Бу вариантларни ҳам кўриб чиқдингми ёки бошидан “Женоа”ни танлаб бўлганмидинг?\n- Булар ҳақида интернатдан билдим. У пайт “Женоа” билан музокаралар якунланиб қолганди. Генуяликлар билан охирги деталларни муҳокама қилаётган эдик. Бошқа вариантлар ҳақида ўйлаб кўрмадим.\n- Ёзда бошқа таклифлар бўлганмиди?\n- Испаниядан бор эди. Бельгиядан “Генк” қизиқди. Йил бошида “Штутгарт” варианти ҳам бўлганди.\n- “Женоа” таклифидан кейин Карпин нима деди?\n- Мен унга дарров ўзимни синаб кўрмоқчи эканимни айтдим. У менга: “Футболчи сифатида сени тушунаман, лекин мураббий сифатида кетишингни истамайман, сен менга “Ростов”да кераксан”, деди. Агар клуб раҳбарияти трансферга розилик берса, у ҳам қаршилик қилмасликка ваъда берди. Мен мураббийга ва жамоага истакларимни ҳурмат қилгани учун миннатдорлик билдираман.\n- Хайрлашув видеосида Карпин сенга “Йиғлама”, деди. Кўз ёшингни тута олдингми?\n- Тан оламан. Кўзимдан ёш чиқди. Бир томондан мақсадим амалга ошаётганини ҳам билиб тургандим. Иккинчи томондан кетиш бироз қайғули.\n- Карпин инстаграмда “қийшиқоёқ” деб ёзганини қандай қабул қилдинг?\n- Ҳаммаси жойида. Ҳазиллигини тушундим. Машғулотларда бунақаси кўп бўлади. Карпин билан доим муносабатларимиз яхши бўлган. Кетишимдан олдин Валерий Георгич “Сен қийшиқоёқни бунча пулга ким олади?”, деб куларди.\n- “Спартак”да Карпиннинг ҳазилларидан кўпчилик хафа бўларди.\n- Мен юморни ижобий қабул қиламан. Лекин Карпин билан жиддий суҳбатлар ҳам кўп бўлган. Мен уни доим рост гапиргани учун ҳам ҳурмат қиламан. Баъзан нима деб жавоб беришни билмай қолардим. Чунки Карпиннинг ўзи ҳам зўр ўйнаган ва ниманидир маслаҳат бердими, унга амал қилиш керак, деб қабул қилардим.\n- Бир йил олдин 4 та учрашувда 3 та гол урмасанг, сочингни олиб ташлаш ҳақида баҳслашгандинглар.\n- Ҳа шундай. Мен ютиб чиққандим. Лекин сочимни олдиришга ҳам тайёр эдим.\n- Карпиннинг жазо усули борми?\n- Йўқ. У Байрамянга келиб, “Иккита гол урмасанг, сочингни олдирасан”, деган эди. Кейин менга қараб, “Сен учта уришинг керак!” деган.\n- “Женоа”да 61-рақамни танладинг. Бу Ростов вилоятининг коди-ку.\n- Бу ғояни дўстим берди. У шундай деди: “Агар ҳали рақам танламаган бўлсанг, 61-рақамни ол, ростовлик мухлислар хурсанд бўлади”. 14-рақам банд экан, шунинг учун “Ростов” мухлисларига миннатдорлик сифатида 61-рақамни олдим.\n- Сендан Роналдудан кўп гол ура олишинг ҳақида сўрашди. Биз бошқача қиламиз – Миранчукдан кўп гол ура оласанми?\n- Аввало, гол уриш учун рақобатда қолиб чиқиш керак. Менинг биринчи вазифам асосий таркибга кириб олиш. Голлар сонини кейин санаймиз.\n- Миранчук билан ёзишдингларми?\n- Тўғрисини айтсам, у билан таниш эмасмиз. Италияда балки танишиб олармиз. Алексей агентлар орқали табрик йўллабди. Ёқимли бўлди.\n- Тасаввур қилайлик, “Зенит” “Женоа”нинг таклифидан кўпроқ тикди. Сен барибир Италияга келармидинг ёки Россияда қолармидинг?\n- Кетган бўлардим. Чунки мен бошидан агентимга Европага кетиш ҳақида таъкидлаганман. Менда аввалдан Қатар, Саудия Арабистони ва Хитойдан кўп таклифлар бор эди, уларга ҳатто қарамаганман. Пул энг муҳим нарса эмас.\n- “Женоа” “Ростов”дан кўп маош берадими?\n- Кўпчилик ҳайрон бўлаяпти. Италияликлар саккиз ойда учта гол урган ҳужумчини нима қилади? Самарадорлигинг тушиб кетганига бирор изоҳинг борми?\n- Бу жуда қийин савол. Нима десам ҳам, ўзини оқлашдай бўлади. Менга биринчи навбатда карантин таъсир қилди. Бизни бир хонага қамаб қўйишди ва ҳеч қаерга чиқишга рухсат беришмади. Фақат велотренажёрда шуғулланиб, прессимизга ишлов берардик. Бу ҳаммага ҳар хил таъсир қилди. Кимдир спорт формасини тез тиклади. Мен анча қийналдим.\n- Карпин Шомуродов уйлангани учун кам гол уряпти, деганди...\n- Ҳамма ҳам уйланадику! Ўйлашимча, бу таъсир қилмайди.\n- Тўйдан олдин Амина билан қанча вақт учрашиб юрдинглар?\n- Икки ой. Мен уйланишга қарор қилдим. Келин қидирдик ва ўзим истаганини топдим.\n- Европа – болаликдаги орзу эканини айтдинг. Болалигингда Италияга келиб қолишингни тасаввур қилармидинг?\n- Орзу қилардим, лекин тасаввур қилмаганман. Мен ҳатто Россия чемпионати юлдузларини ҳам яқингача телевизорда кўрардим. Эсимда, “Ростов”га келганимда мени “Зенит”га қарши ўйнатишганди. Уларнинг сафида Бронислав Иванович ўйнарди. Мен болалигимдан “Челси”га мухлисман ва унга қараб, кўзларимга ишонмасдим. Мен “Ўзбекистонда академияда ўқиб юрганимда учрашувларни томоша қилиб, сенга мухлислик қилардимку”, дердим ичимда.\n- А Серияни ҳам томоша қилармидинг?\n- Тўғрисини айтсам, футболни кам томоша қиламан. Агар Чемпионлар лигаси бўлса ёки “Челси” ўйнаса кўраман.\n- Футбол билан шуғулланишни қандай бошлагансан?\n- Футболчилар оиласиданман. Отам, икки амаким ва акам футбол ўйнаган. Бобом мураббий эди. Отам ҳужумчи бўлган. Ўзбекистон биринчи лигасида яхши ўйнаганини айтишади. Фаолиятини жароҳат туфайли эрта тугатган. Илҳом амаким “Насаф” билан ОФК кубоги ғолиби, “Бунёдкор”да Ўзбекистон кубоги соҳиби бўлган. Мен олти ёшимдан шуғулланишни истаганман, лекин машғулотга биринчи синфдан олишган. Бир йил кутишга тўғри келган. 12 ёшимда “Машъал” академиясига қабул қилишди. Бу Ўзбекистондаги биринчи рақамли академия.\n- “Челси”га қачон меҳр қўйгансан?\n- Аниқ билмайман. Болалигимда “Челси”ни формасини олиб беришган. Ўшандай бошланган бўлса керак. Фернандо Торрес ва Дрогбанинг ўйини ёқарди.\n- Ўзбекистонда Ривалдо билан етаклашиб майдонга тушган экансан.\n- Мен “Машъал” академиясида ўйнаб юрган пайтларимда, Илҳом амаким асосий таркиб ҳужумчиси эди. Мен доим унинг қўлидан ушлаб майдонга бирга чиқардим. Бир марта биз “Бунёдкор” футболчилари билан чиқадиган бўлдик. Жамоа ўшанда “Қурувчи” деб номланарди. Бизга футболчиларни олдига боришни айтишди. Мен фақат Ривалдо билан чиқишни истагандим. У менга қўлини узатганда роса ҳаяжонланганим эсимда.\n- Ўзбекистон терма жамоасидан Италияга учиб кетдинг. Кейинги гал келганингда “Женоа” футболкасидан нечта олиб келасан?\n- Буни тасаввур қилолмайман. Катта сумкани тўлдириб келсам керак. Лекин ҳаммаси қандай ўйин кўрсатишимга боғлиқ. Яхши ўйнасам битта чемодан етмайди. Бўлмаса, менинг футболкам ҳеч кимга керакмас.\nШомуродов трансферидан норози мухлислар нуфузли газетага арз қилди!\nБарсадан таклиф ха ха ха\nОтанга Рахмат Хак Гапни айтинг Машал Акдемияси узбекистонда биринчи Юкоридагилар Хакикат бу йерда Кашкадарё Футболини синдиролмайсила вакт утади Йошлар чикиб келаверади Хатто Одил Ахмедов хам Пулни танлаб Хитойга кетганди Узбек Футболини уйлаган Одам йевропага кетади Ахир бу Хакикий реклама Узбекистонда хам Шундай савияли футболчилар борлигидан\nСен Одилни аралаштирма. Одид хитойдан топган пулига 20 та шомуродовчаларни европага етказади хали. Машъал академияси хозир олдингидай эмас. Хозир соккафурушлар аралашмаса ишинг битмайди. Бешкенттан Ботир!\nСен Одилни аралаштирма. Одил хитойдан топган пулига 20 та шомуродовчаларни европага етказади хали. Машъал академияси хозир олдингидай эмас. Хозир соккафурушлар аралашмаса ишинг битмайди. Бешкенттан Ботир!\nТЕЗКОР ХАБАР “Женоа” мухлислари Шомуродовдан хет-трик талаб қиляпти!


Италия терма жамоаси Украина ва Польшага қарши турли ҳил таркибларда ўйнаши мумкин\n9 октябрь, 2018, 12:41\nТеглар:Роберто Манчини | Италия\nУ катта ротацияни амалга оширмоқчи.\nИталия терма жамоаси бош мураббийи Роберто Манчини яқинлашиб келаётган Украина ва Польшага қарши ўйинларда турли ҳил таркибдан фойдаланмоқчи.\n“Бундан бир ой аввал ушбу учрашувларда икки ҳил таркибдан фойдаланишни режалаштириб олгандим. Сентябрь ойида Италия терма жамоаси футболчилари ҳали ўз даражасида эмас эдилар. Бўлажак икки ўйин орасида эса бор йўғи 72 соат фарқ бор.\nБундан ташқари жароҳатлардан сақланишни хоҳлайман. Ҳозир футболчилар ўз формаларини анча йиғиб олишган ва ишонаманки 4 кун ичида 2та ўйинда иштирок этадиганлар ҳам топилади”, - дейди тажрибали мутахассис.\nЭслатиб ўтамиз, Италия терма жамоаси октябрь ойида дастлаб Украина (10 октябрь), сўнгра Польшага (14 октябрь) қарши баҳс юритади.\nШу кунгача бу ишни Италия терма жамоасида фақат 2 та мураббий уддалай олганди\nРоберто Манчини Италия терма жамоасидан қачон кетишини айтди


Ана холос! ПСЖ: Месси ёки Неймар кетади!\nПСЖ Франция чемпионати юқори лигасида футболчиларнинг маошига қўйилаётган чекловлар кучга кирши муносабати билан Неймар ёки Лионель Мессидан бири билан хайрлашишга мажбур бўлмоқда, - деюб ёзди Marca нашри.\nЯнги қоидага кўра, клублар ўз даромадининг 70 фоизигача бўлган улушини ўйинчилар маошига йўналтириши мумкин. Айни пайтда парижликлар олаётган даромадининг 91 фоизини футболчиларнинг иш ҳақига ажратмоқда.\nВазиятдан чиқиш учун ПСЖ раҳбарияти Неймар ёки Мессини сотиб юборишни режалаштирмоқда. Чунки бу икки футболчининг умумий маоши ҳафтасига 2 миллион еврони ташкил қилмоқда.\nЭслатиб ўтамиз, Лионель Месси айнан маошларга қўйилган молиявий чеклов туфайли “Барселона” билан янги битим имзолай олмасдан ПСЖга ўтганди.


Тошкент, Фарғона ва Андижонда ёнғин рўй берди\nОзодликка юборилган фотосуратда шу жойдаги масжиддан тутун чиқаётганини кўриш мумкин. Дастлаб Тошкентнинг кичик халқа йўли олдидаги масжид экани айтилган воқеа жойи, маълум бўлишича, Андижонга доирдир.\nОзодликнинг WhatsApp тармоғидаги муштарийлари шанба куни Тошкентнинг кичик халқа йули олдида, Андижондаги мадраса ва Фарғона шаҳри марказида жойлашган "Александрия" номли савдо мажмуасида ёнғин содир бўлгани ҳақида хабар йўллашди.\nОзодликка WhatsApp тармоғи орқали юборилган фотосуратда мадрасадан тутун чиқаётганини кўриш мумкин. Милиция ёнғин рўй берган жойни ўраб олган.\nДастлаб Тошкентнинг кичик халқа йўли олдидаги масжид экани айтилган воқеа жойи, маълум бўлишича, Андижонга доирдир.\nМуштарийларимизга кўра, бу ҳодиса Андижондаги эски Пахта комбинатининг орқа томонидаги мадрасадир. Бу хабарни етказган WhatsApp фойдаланувчисига кўра, Андижондаги мадрасада ёнғин шанба куни чиққан.\nОзодлик бу ҳодиса сабаб ва тафсилотларини ўрганмоқда.\nТошкентдаги ҳодиса гувоҳлари Озодликка буларни маълум қилишди:\n"Катта пожар бўлаётганини кўрдим, пожарнила ҳам жуда кўп эди", деб ёзди воқеага гувоҳ бўлганини ёзган WhatsApp муштарийси Озодликка.\nЯна бир муштариймиз "Ҳозир кичик халқа йўлидан юриб келдим. Эски Тезикова тарафда катта пожар бувотганнини курдим, пожарнийлар ҳам жуда кўп эди, лекин расмга олишга улгумадим" деб ёзди WhatsApp орқали.\nТошкент ўт ўчириш хизмати расмийлари Озодлик билан суҳбатда 22 июн, шанба куни туш пайти шаҳарнинг кичик халқа йули ёнидаги майдонда қуруқ ҳашак ёнгани ва ёнғиндан биноларга, жумладан, масжидга шикаст етмаганини айтишди.\n- У ерда қуруқ ўт ёнган ва шу заҳоти ёнғин ўчирилди, ҳеч кимга, ҳеч бир бинога шикаст етгани йўқ, - деди Тошкент ўт ўчириш хизматининг ўз исмини айтмаган ходими.\nҲозирча ёнғин сабаблари номаълум. Тошкент ўт ўчириш хизмати ҳодиса сабабларини ўрганаётганини маълум қилди.\n22 июн куни Фарғона шаҳри марказида ҳам ёнғин рўй берди. Бу хабарни ҳам Озодликнинг WhatsApp тармоғидаги муштарийлари юборишди.\nWhatsApp муштарийси Озодликка юбоган расмда "Александрия" номли савдо мажмуаси тўла куйиб битганини кўриш мумкин.\nМаълум бўлишича, “Александрия” ресторани, “Донер” кафеси, мебел ва оптика дўконлари жойлашган икки қаватли бино томи (жами 160 метр квадрат жой) бутунлай куйиб кетган.\nФарғона шаҳар ўт ўчириш инспекцияси вакиласи Орзигул Мирзаева Узинформ агентлигига ёнғиндан ҳеч ким жабр кўрмаганини, ёнғин сабаблари ҳозирда лаборатория томонидан аниқланаётганини билдирган.\n“Александрия” ресторани официантларидан бири эса ёнғинга электр симларидаги носозлик сабаб бўлган бўлиши мумкинлигини айтган.\nАйни пайтда Озодликнинг WhatsApp тармоғидаги муштарийлари ёнғинлар ҳаво ҳароратининг исиб кетгани билан боғлиқ бўлиши мумкинлигини ҳам эътибордан соқит қилмаяптилар.\nМуштарийларимизга кўра, шанба куни Тошкент ва Фарғона водийсида ҳаво ҳарорати 45 даражагача кўтарилган.\nТошкент ўт ўчириш хизмати маълумотларига кўра, шаҳарда йилига мингдан зиёд ёнғин қайд этилади. Ёнғинларнинг аксарияти хазон ва чиқиндиларни ёқиб юбориш натижасида содир бўлади.\nЙилнинг ўтган даврида пойтахтда 300 дан ортиқ ёнғин чиқиндиларни ёқиб юбориш натижасида келиб чиққан.


Катта тезликда югура оладиган энг чопағон ҳайвонлар ТОП 5 талиги » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Кизикарли маълумотлар » Катта тезликда югура оладиган энг чопағон ҳайвонлар ТОП 5 талиги\nУшбу мақоламизда бешта энг чопағон ҳайвонлар ҳақида гапириб ўтамиз. Қани кўрайликчи, энг тези ким экан?\n5.Шер (тезлиги – 80 км/с)\nШерлар тўдасида емиш топиш бўйича асосий ғамхўрликни урғочи шерлар ўз бўйниларига оладилар. Керак бўлиб қолса, шерларнинг ўзи ҳам ўлжани қувиб, уни тутишга ёрдам беришлари мумкин. Шуни айтиб, ўтиш керакки, шерлар энг тез югурувчи ҳайвонлар ичида энг оғирлари ҳамдир.\n4.Қулон (тезлиги – 70км/с)\nБиқ қарашда ушбу тоқ туёқли жонивор беғам ва дангасадек кўриниши мумкин. Аммо хавф туғилган пайтда йиртқичлардан қочиб, қутилиб қолиш учун бу ҳайвон тезлигини ошириши мумкин.\n3.Антилопа Гну (тезлиги – 80 км/с)\nМазкур антилопалар шерларнинг ёқимли гўштидир. Шунинг учун ота табиат уларга тез югуриш хусусиятини инъом этган. Шуни таъкидлаб ўтиш жоизки, антилопалар оғир шерлардан фарқли ўлароқ ўзларининг енгил таналари билан узоқроққа югура оладилар.\n2.Оху (тезлиги – 100 км/с)\nАнтилопаларнинг бир тури бўлган бу оху бошқаларга қараганда кўпроқ гепардлар ҳужумига учрайди. Чақмоқ тезлигидаги бундай душман билан беллашишнинг ўзи бўлмайди. Охуларнинг юраги анчайин бақувват бўлганлиги учун улар душманни анча ортда қолдирган ҳолда югура оладилар.\n1.Гепард (тезлиги – 120 км/с)\nГепард қуруқликда яшовчи ҳайвонлар ичида энг тез югурадиган ҳайвондир. Аслида гепард жуда тез югургани билан узоқ югура олмайди, ўлжасига етиб олиш учун унга бир неча сониянинг ўзи етарлидир. Гепард уч сония ичида 120 км/с тезликкача чиқа олади.


"Қайнарбулоқ" олдидаги тунги шарпаларHaqida.net\nHome Dunyo “Қайнарбулоқ” олдидаги тунги шарпалар\n“Қайнарбулоқ” олдидаги тунги шарпалар\nДилшоднинг хаёлини “ғойибдан келажак” мўмай даромад ўғирлади-қўйди. “Шундоққина оёғинг остида пул дарёдай оқиб ётган бўлса-я… Челаклаб олганинг билан дарёнинг суви камайиб қолармиди?”. Шу тариқа у Жавлон Ҳусаинов ва бошқалар билан жиноий тил бириктирди, деб ёзмоқда “Ҳуқуқ” газетаси.\nШериклар Ғузор тумани Абдуҳамид қишлоғи орқали ўтувчи “Шўртаннефтгаз” МЧЖга газ ва газ конденсатини етказиб берувчи юқори босимли газ қувурининг ер остидан ўтувчи 28-километридаги қисмини тешиб, “қайнарбулоқ” ҳосил қилишди. “Булоқ”қа қўлбола кран ўрнатишди, шланг улашди.\n“ChigilNeftGaz” МЧЖнинг қўриқлаш участкаси команда бошлиғи Р.Луқмонов ўша тунда одатдагидек сергак эди. Навбатчи қўриқчи А.Жовлиев 28-километрда аллақандай шарпалар юргани ҳақида хабар қилиб қолди. Зудлик билан ўша ҳудудга отланишди. “Қайнарбулоқ”қа яқинлашганларида, тепаликдан уларни кўриб қолган конденсат ўғрилари иккита машинага ўтириб, қочиб қолишди. Бироқ уларнинг бир шериги афтидан машинага чиқишга улгурмади, шекилли, ўзини ташлаб кетган оқибатсиз шерикларининг чап қулоғини қизитганича, “қайнарбулоқ” ёнида қолиб кетди.\nҚўриқчилар Жавлон Ҳусаиновдан нима қилишаётганини сўрашганида, конденсат ўғирлашаётганини тан олишдан ўзга илож топа олмади. Қувур тешиги ёнида қолиб кетган 200 литрлик сиғимдаги темир бочка ва айримлари тўлдирилган, айримлари бўш елим идишлар ҳамда шланг ҳам бу ерда нималар бўлганидан далолат бериб турарди. Жавлон унга фақат конденсат тўлдирилган идишларни машинага ортиш топширилганини, қувурни ким тешганини билмаслигини, ўша кеча бу ерга қишлоқдошлари С.Пўлатов ва Д.Раупов билан бирга келишганини, нариги машинадагиларни танимаслигини билдирди.\n“ChigilNeftGaz” МЧЖ маълумотларига кўра, Абдуҳамиднинг қишлоғи орқали ўтган газ қувури юқори босимли ҳисобланади. Унинг конденсат ўғрилари томонидан тешилиши натижасида хомашёни етказиб беришда муаммолар, ҳосил қилинган очиқ фаввораларда портлаш хавфи юзага келган. Кеча-ю кундуз навбатчилик қилиниши натижасида портлаш ва ёнғиннинг олди олинди. Қувурни таъмирлаш вақтида – 21 соат давомида заводга хомашёни бошқа коллектор орқали етказиб туришга тўғри келди. Таъмирлаш вақтида оловли ишлар олиб борилгани боис, носоз қувурдаги V-243 минг метр куб (7 млн. 600 минг сўмлик) газни атмосферага бўшатишга мажбур бўлишди. Бошқа ташкилотларнинг махсус бригадалари ва техникалари ёлланди. Шу тариқа таъмирлаш ишларига жами 13 млн. 309 минг сўм сарфланди.\nҚилғиликни қилиб қўйиб, суд залида бошини хам қилиб ўтирган қувуртешарлар жиноятларига қисман иқрор бўлишса-да, жиноятнинг оқибатини тушунмасдан содир этишганини, етказилган зарарни тўлашга қурблари етмаслигини билдиришди.\nЖиноят ишлари бўйича Деҳқонобод тумани судининг ҳукмига кўра, Жиноят кодексининг тегишли моддаси билан Ғузор тумани Гулшан ҚФЙ Чақар қишлоғида яшаган Дилшод Рауповга 3 йил муддатга озодликни чеклаш жазоси тайинланди. Амнистия туфайли у тайинланган жазодан озод этилди. Илгарироқ Ж.Ҳусаиновга ҳам тегишли тартибда жазо тайинланган эди. Нефть-газ корхоналарига етказилган моддий зарарлар ҳам улардан ундириладиган бўлди.\nЕр ости бойликлари умуммиллий бойлик ҳисобланади. Ўзбекистон иқтисодиётини равнақ топтиришда уларнинг аҳамияти жуда катта. Бу бойликларга кўз олайтириш халқнинг ризқига хиёнат ҳисобланади.\nАфсуски, Дилшод ва Жавлон буни кенг англаб етишди. Дарвоқе, улар ҳақиқий “қайнарбулоқ” – ҳалол меҳнат эканини ҳам тушунишганмикан?\nҚирғизистоннинг «Республика – Ата Журт» партияси раҳбарига нисбатан жиноий иш қўзғатилди


Украина ва АҚШ ўртасидаги муносабатлар янада тарaнглашди.\nЛондонда чиқадиган “Таймс” газетасининг Вашингтондаги юқори лавозимли расмий киши айтганига асосланиб ёзишича, Украина Ироққа асосан ҳарбий мақсадларда ишлатиладиган кўчма кўприк сотган. Вашингтондаги расмий киши, Украинанинг Бағдод расмийларига қуроллар сотиши “давом этаётган муаммо” эканини билдирган. Яқинда АҚШ Давлат департаментида бўлиб ўтган брифингда матбуот котиби Ричард Баучер бу даъволарни тасдиқлай олмаслигини, бироқ Вашингтон расмийлари масалани ўрганиб чиқишини маълум қилди. Баучер сўзида давом этиб: “Ироққа ҳарбий анжомларни сотиш БМТ санкцияларини бузиш дегани. Биз бу масалани ўрганиб чиқамиз. Биз бир қатор ҳукуматлар, жумладан Европа ва Евроосиё минтақаси ҳукуматлари билан ҳам қуролларни тарқатмаслик борасида мустаҳкам ҳамкорликни йўлга қўйганмиз. Украина масаласига келсак, биз бундай маълумотларни кўриб чиқиш ва текшириш масъулиятини ўз зиммамизга олганмиз”, деди.\nШу куни Украина Ташқи ишлар вазири Анатолий Зленко Киев расмий доиралари кўчма кўприкларини экспорт қилганини, аммо улар хеч қачон Ироққа экспорт қилинмаганини таъкидлади. Зленко сўзида давом этиб: “Агар Ироқда кўчма кўприклар бўлса, бунинг масъулиятини бизнинг ҳукумат ўз зиммасига олмайди. Чунки, Украина ҳеч қачон Ироққа тўғридан-тўғри кўчма кўприк сотмаган”, деди.\nКўприк муаммоси АҚШ ва Украина ўртасидаги муносабатлар мураккаб паллага тўғри келди. Сентябр ойида АҚШ Украина БМТ санкцияларини бузган ҳолда президент Леонид Кучманинг рухсати билан учқичларни аниқлай оладиган замонавий “Колчуга” системасини Ироққа сотганини исботловчи далилларга эга эканини айтган.\nБу воқеа АҚШ Ироқни оммавий қирғин қуролларидан қуролсизлантириш учун БМТнинг қўллаб-қувватлашига эришишга уринаётган вақтга тўғри келди. Шу сабабли АҚШ Украинага кўрсатилаётган ўз ёрдамини тўхтатишга ҳамда Киев расмийларига нисбатан олиб бораётган сиёсатини қайтадан кўриб чиқишни бошлашга мажбур бўлди.\nРичард Баучер, сиёсатни қайта кўриб чиқиш жараёни ҳозир ҳам давом этаётганини билдирди. Бироқ, АҚШ Давлат департаменти расмий вакили “Озод Европа Озодлик” радиосига, Давлат департаменти келаси ҳафталар ичида бу масала юзасидан шарҳ бериши мумкинлигин маълум қилди.\nБу масала юзасидан бериладиган шарҳ ижобий бўлиши эҳтимолдан анча йироқ кўринади. АҚШнинг Киевдаги элчиси Карлос Паскуал ўтган ҳафтада сиёсат бўйича Вашингтонда ўтказилган форумда, “Колчуга” масаласи сўнгги икки йил ичида Украина ва АҚШ ўртасидаги муносабатларга салъбий таъсир кўрсатган кўпгина воқеаларнинг бири эканини маълум қилди. Элчи Паскуал сўзида давом этиб: “Мен Украина ва АҚШ ўртасидаги муносабатларнинг ҳозирги вазиятини, Украина ўз мустақиллигини қўлга киритган даврдан бери юзага келган энг мураккаб ҳолат, деб баҳолаган бўлар эдим. Ишончга путур етди. Имкониятлар бой берилди ва ўзаро муносабатларнинг айрим жиҳатлари истиқболи можароли кўринмоқда”, деди.\nЭлчи Паскал, АҚШ президент Кучманинг ўрнига собиқ Бош вазир Виктор Юшенко каби мухолифат вакилларидан бирини қўйиш мақсадидадир, деган украиналиклар орасида тарқалган миш-мишларни рад этиб: “Бу нотўғри. АҚШ Украина сиёсатига таъсир кўрсатиш ёки уни ўзгартириш ниятидан йироқ. Бизнинг мақсадимиз ва умидимиз – Украина халқи раҳбарлик лавозимига ўзи хоҳлаган кишини сайлаши учун эркин, адолатли ва очиқ сайловлар жараёнини рағбатлантиришдир. Раҳбарлик масаласини биз ҳал қилмаймиз”, деди.\nАҚШнинг Киевдаги элчиси Карлос Паскуал Вашингтон ва Киев расмийлари ўзаро ишонч ва муносабатни қайта тиклаш учун бирга ишлаши мумкин бўлган соҳаларни санаб ўтди.


Мехри Ҳакимова - Ўзбекистонда хизмат кўрсатган артист\nҲакимова Меҳри Абдуқодировна 1985 йилда Тошкент давлат театр ва рассомчилик санъати институтини тамомлаган. Самарқанд вилоят мусиқали драма театрида фаолиятини бошлаган. М.Хакимова Ўзбекистонда хизмат кўрсатган артист унвони соҳибаси. У Театрнинг маҳоратли устоз актёрларидан бири ҳисобланади. Ҳозирку кунга қадар театрнинг ёш актёрларига санъат соҳасида устозлик қилиб келмоқда.\nЎтган йиллар давомида турли хилдаги характерли ролларни маҳорат билан ижро этиб келмоқда. Булар қаторида: Гулшан (Фотима кампирнинг лотереяси), Малика («Семурғ» ), Карима (Чет эллик куёв), Гулуза («Исқирт сатанг) , Хотин («Ишонмасанг ўламан, хотин»), Қиз («Сигир» ), Вера («Сўнггилар»), Ҳанифа («Шум бола»), Бибихоним («Буюк Темур» ), Она (Қайтиш»), Она (“Қутқарилган қуёш” ), Хосият (“Сиртмоқ” ) каби роллари шулар жумласидандир.\nУ 1988 йилдан 2002 йилгача Фарғона вилоят Ю.Қ.Шакаржонов номли мусиқали драма ва комедия театрида фаолият юритди. Ушбу давр мобайнида ўнлаб образлар яратди.\nҚиммат («Зумрад ва Қиммат» ) Ёкутхон («Мунгли кўзлар» ), Саломат («Қор одам» ), Аломат (“Темир хотин”), Муслима (“Тошкентга саёҳат”), Амма (“Учар табиб”), Люда Шокировна (“Кампир топайми дадажон”) шулар жумласидандир.\nСўнгги ўн йиллар давомида у яна Самарқанд вилоят мусиқали драма театри саҳнасида ўз ижодини давом эттириб келмоқда.\nУ охирги пайтларда комедия жанридаги ролларни хам маромига етказиб ижро этмокда.\nАёл («Аёлларни асранг, эркаклар!»), Ойдана («Бир ўлиб кўрайчи» ), Милиционер («Жинни бўлиш ҳеч гап эмас»), Шарофат (“Ширин найранг”), Ҳаво ("Қоб-Ил"), Иокаста ("Эдип"), Гавҳаршодбегим ("Мирзо Улуғбек"), Доя ("Кўчки"), Барчин ("Кузнинг биринчи куни") сингари турли саҳна образлари томошабинлар томонидан яхши кутиб олинган.